O POTVRĐIVANJU SPORAZUMA O EKONOMSKOJ I TEHNIČKOJ SARADNJI U OBLASTI INFRASTRUKTURE IZMEĐU VLADE REPUBLIKE SRBIJE I VLADE NARODNE REPUBLIKE KINE\n("Sl. glasnik RS - Međunarodni ugovori", br. 90/2009, 9/2013 - dr. zakon i 13/2013 - dr. zakon)\nPotvrđuje se Sporazum o ekonomskoj i tehničkoj saradnji u oblasti infrastrukture između Vlade Republike Srbije i Vlade Narodne Republike Kine, sačinjen u Pekingu 20. avgusta 2009. godine u originalu na srpskom, kineskom i engleskom jeziku.\nTekst Sporazuma o ekonomskoj i tehničkoj saradnji u oblasti infrastrukture između Vlade Republike Srbije i Vlade Narodne Republike Kine u originalu na srpskom jeziku glasi:\nO EKONOMSKOJ I TEHNIČKOJ SARADNJI U OBLASTI INFRASTRUKTURE IZMEĐU VLADE REPUBLIKE SRBIJE I VLADE NARODNE REPUBLIKE KINE\nVlada Republike Srbije i Vlada Narodne Republike Kine, (u daljem tekstu: Strane),\n- potvrđujući prijateljske veze i razumevanje između dve zemlje,\n- u želji da unaprede bilateralnu saradnju u svim oblastima koje su od značaja za dve Strane, posebno u oblasti infrastrukture,\nCilj ovog sporazuma je unapređenje saradnje u oblasti infrastrukture između dve zemlje, zasnovane na principima solidarnosti, reciprociteta, komplementarnosti, uz uzajamno poštovanje suvereniteta, u skladu sa njihovim domaćim zakonodavstvom i odredbama ovog sporazuma.\nSaradnja u okviru ovog sporazuma odvijaće se kroz:\n- Razvoj i implementaciju infrastrukturnih projekata,\n- Pripremu studija i projekata u cilju modernizacije, proširenja i izgradnju nove infrastrukture, kao i izgradnja i rekonstrukcija infrastrukturnih objekata, shodno dogovoru Strana,\n- Tehničku pomoć eksperata, profesionalaca specijalizovanih za obuku domaćeg osoblja za izradu razvojnih planova i drugih oblasti vezanih za infrastrukturne projekte,\n- Nabavku i/ili kupovinu mašina, opreme i materijala i vršenje usluga neophodnih za izgradnju i održavanje infrastrukturnih projekata,\n- Razmenu iskustava u smislu signalizacije i integrisanih sistema, kao i drugih elemenata dogovorenih između Strana,\n- Druge oblike saradnje u oblasti infrastrukturnih projekata, koje neka od Strana predloži.\nZa praćenje i sprovođenje Sporazuma određuju se ministarstvo nadležno za poslove ekonomskih odnosa sa inostranstvom Republike Srbije i Ministarstvo trgovine Narodne Republike Kine.\nAktivnosti predviđene ovim sporazumom realizovaće se sklapanjem sporazuma, ugovora, programa ili projekata koje će pripremati nadležni organi i institucije Strana i privredna društva dve zemlje, koje treba da sačine plan rada, procedure za korišćenje sredstava i rešavaju druga pitanja od obostranog interesa uz saglasnost državnih organa obeju zemalja.\nPredlozi i ponude podneti od strane nadležnih državnih organa, institucija i/ili kompanija odgovornih za sprovođenje programa i projekata i posebnih ugovora navedenih u članu 4. Sporazuma, procenjivaće se sa stanovišta konkurentnosti na međunarodnom tržištu, posebno u smislu cena, uslova plaćanja, uslova izvršenja i isporuke, kao i nivoa i kvaliteta opreme i usluga, a o čemu će se zaključivati ugovori.\nNadležna kineska privredna udruženja mogu predlagati kvalifikovane izvođače radova za učešće u projektima navedenim u članu 4. Sporazuma. Listu preporučenih izvođača radova za svaki pojedinačni projekat jedna Strana dostavlja Strani u kojoj se projekat izvodi.\nSporazumi, ugovori, programi i projekti sačinjeni u skladu sa članom 4. Sporazuma na teritoriji Republike Srbije ne podležu obavezi raspisivanja javnog nadmetanja za obavljanje poslova investicionih radova i isporuku roba i usluga, osim ako nije drugačije određeno u komercijalnom ugovoru iz stava 4. ovog člana.\nIzbor najpovoljnijeg podizvođača i isporučioca dobara i usluga, sa sedištem u zemlji u kojoj se izvodi infrastrukturni projekat vrši se u skladu sa procedurom utvrđenom u komercijalnom ugovoru o izvođenju projekta.\nStrane će pružiti jedna drugoj svu neophodnu pomoć za obezbeđivanje ulaska, boravka i odlaska iz zemlje osoblja akreditovanog za obavljanje aktivnosti u okviru Sporazuma, a u skladu sa nacionalnim zakonodavstvom.\nNa uvoz i promet dobara i usluga za sprovođenje projekata saobraćajne infrastrukture za izvršenje sporazuma, ugovora, programa i projekata sačinjenih u skladu sa članom 4. Sporazuma, na teritoriji Republike Srbije ne plaća se carina i porez na dodatu vrednosti (PDV) a u vezi sa izvršenjem tih sporazuma, ugovora, programa i projekata od strane izvođača radova.\nZajedničke odluke o finansijskim aktivnostima koje proizlaze iz sprovođenja ovog sporazuma donosiće se sporazumom Strana u skladu sa njihovim budžetskim mogućnostima.\nU cilju sprovođenja ovog sporazuma, Strane obrazuju radnu grupu, sačinjenu od predstavnika nadležnih ministarstava, koja će se periodično sastajati, naizmenično u Republici Srbiji i Narodnoj Republici Kini. Termini i raspored sastanaka dogovaraće se pisanim putem.\nOvaj sporazum može biti dopunjen uz obostranu saglasnost Strana. Dopune će stupiti na snagu u skladu sa procedurama utvrđenim u članu 12. ovog sporazuma.\nRazlike i sporovi koji mogu proisteći iz tumačenja i/ili sprovođenja ovog sporazuma biće rešavani putem pregovora, diplomatskim kanalima.\nStrane su saglasne da je prioritet međusobne saradnje u ovom trenutku izgradnja putne i železničke mreže, mostova, elektro-energetskih i telekomunikacionih postrojenja i aktivno će podržati preduzeća i banke dve zemlje za ostvarivanje saradnje.\nStrane će pružiti svu pomoć i podršku da se isporuka i nabavka dobara, radova i usluga neophodnih za izgradnju objekata iz stava 1. ovog člana, a posebno za izgradnju mosta preko Dunava između Zemuna i Borče, dužine oko 1.500 metara sa pripadajućim saobraćajnicama dužine oko 21.000 metara, sprovodi po osnovu odredbi ovog sporazuma.\nOvaj sporazum se privremeno primenjuje od dana njegovog potpisivanja i stupa na snagu danom prijema poslednjeg obaveštenja kojim Strane obaveštavaju jedna drugu da su ispunjene sve unutrašnje procedure neophodne za njegovo stupanje na snagu. Ovaj sporazum zaključuje se na period od pet (5) godina, sa mogućnošću automatskog produživanja za narednih pet (5) godina, ukoliko jedna od Strana ne obavesti drugu, u pisanoj formi putem diplomatskih kanala, o svojoj nameri da ga ne produži, najmanje šest (6) meseci pre datuma isteka naznačenog perioda.\nUkoliko se Strane drugačije ne dogovore, otkazivanje ovog sporazuma neće uticati na sprovođenje programa, projekata i aktivnosti koji su u toku.\nSačinjeno u Pekingu, dana 20. avgusta 2009. godine u po dva originalna primerka na srpskom, kineskom i engleskom jeziku, pri čemu su svi tekstovi jednako verodostojni. U slučaju razlike u tumačenju, merodavan je tekst na engleskom jeziku.\nČen Deming, s.r.


U Narodnoj biblioteci održana izložba slika leskovačkih umetnika - Dnevnik Juga\nPočetna / DOGAĐAJI / U Narodnoj biblioteci održana izložba slika leskovačkih umetnika\nDnevnik Juga 04/03/2020\tDOGAĐAJI, KULTURA, Leskovac Ostavi komentar\nNarodna biblioteka „Radoje Domanović“ u Leskovcu u okviru tradicionalnog programa „Slike među knjigama“ organizovala je izložbu leskovačkih slikara Dragoljuba Stankovića Čivija i Slobodana Popovića Popa.\nIzložbu je otvorila Marina Trajković, diplomirani istoričar umetnosti, a u programu je učestvovala i ženska vokalna grupa „Neven“.\n„Kada bi krenuli da lutamo ovim naslikanim pejzažima, bilo da su na njima prikazani planinski predeli, llivade, šume ili ulice nekog grada ili sela, poželeli bi da zavirimo iza sledećeg brda ili drveta, da zađemo dublje u šumu. Došli bi u iskušenje da zakucamo na vrata, da uđemmo i upoznamo ljude koji žive u kućama ili se skrivaju od naših radoznalih pogleda. Zanimalo bi nas i da okusimo ovo voće i osetimo miris dunja – istakla je ovom prilikom Trajkovićeva.\nPrethodni „40 Fingers“ svojim nastupom oduševio leskovačku publiku\nSledeći Dan žena u Tvrđavi i vožnja fijakerom od 13. do 16. marta


RTS :: Jokić u istorijskim knjigama NBA lige – kakve su reakcije iz Amerike\nKošarka Jokić u istorijskim knjigama NBA lige – kakve su reakcije iz Amerike\nutorak, 10. maj 2022, 07:22 -> 09:53\nJokić u istorijskim knjigama NBA lige – kakve su reakcije iz Amerike\nNikola Jokić drugi put zaredom dobiće trofej za najkorisnijeg igrača u regularnom delu sezone u NBA ligi. Jokić je pobedio u konkurenciji Džoela Embida i Janisa Adetokumba, a dopisnik RTS-a iz Čikaga Aleksandar Žigić preneo je prve utiske i reakcije iz Sjedinjenih Američkih Država.\nČinilo se da svako ko iole prati košarku i NBA ligu nije imao sumnje da će Nikola Jokić biti MVP i ove godine, što je i više nego zaslužio svojom izvanrednom igrom na svakoj utakmici, obaranjem niza istorijskih rekorda – i u svom timu i u samoj ligi.\nProsečno je tokom regularnog dela sezone beležio 27,1 poen, 13,8 skokova i 7,9 asistencija po utakmici, ali je njegov učinak mnogo veći jer je nosio svoj tim do plasmana u plej-of, bez dvojice saigrača – Džamala Mareja i Majkla Portera juniora.\nTakođe, retki su bili slučajevi da su utakmice "grumenja" prenošene na udarnim kanalima, ali se to promenilo zahvaljujući Nikoli Jokiću.\nAnalitičar I-Es-Pi-Ena Stiven A. Smit, jedan od najpoznatijih košarkaških novinara u SAD, rekao je da je glasao za Džoela Embida, ali da nema problem sa tim što je srpski igrač dobio MVP priznanje.\nDodao je, imajući na umu njegov učinak, da svaki tim u ligi sprema posebnu strategiju kako bi sprečio Jokića da odigra dobro.\nIako su svi mediji objavili informaciju koju je prvi preneo njegov kolega Adrijan Vojnarovski, NBA liga još nije izdala zvaničnu informaciju.\nIz stručnog štaba Nagetsa je za RTS potvrđeno da će proći još nekoliko dana pre nego što odluka bude zvanično objavljena i da niko do tada ne može komentarisati nagradu.


Januar 2019. – RTV SUNCE Arandjelovac\nRTV SUNCE – Gimnazija – predavanje o štetnosti duvana\nRTV SUNCE – KŠ Zajedno za Srbiju\nRTV SUNCE – KŠ Pravi put\nLjudi govore – četvrtak 31.januar.2019\nRiznica svetitelja – četvrtak 31.januar.2019\nfoto: N1 Ministar unutrašnjih poslova (MUP) Nebojša Stefanović najavio je da će do juna biti omogućeno izdavanje i produžetak vozačkih dozvola elektronskim putem, te da će građanima te isprave stizati na adresu. Stefanović je novinarima rekao da će tako građanima biti omogućeno da bez dolaska u MUP izvade te dokumente, ali ne i lične karte i pasoš. “Do sada ...\nVećina od 11 banaka koje se bave prihvatanjem platnih kartica na prodajnim mestima širom Srbije smanjila je provizije trgovcima u periodu od 17. do 31. decembra 2018. godine, neke čak i za 0,5 procentnih poena, objavila je Narodne banke Srbije. Zakon o međubankarskim naknadama i posebnim pravilima poslovanja kod transakcija na osnovu platnih kartica, koji je na snazi od 17. ...\nBroj nezaposlenih do 30 godina starosti smanjen je za 20,6 odsto u poslednjih godinu dana, izjavio je danas ministar za rad, zapošljavanje, boračka i socijalna pitanja Zoran Đorđević. Foto: Guliver/Getty images, AntonioGuillem “Smanjilo se i učešće mladih u ukupnom broju registrovanih nezaposlenih sa 22,4 odsto u 2017. na 19,9 odsto u decembru prošle godine”, rekao je Đorđević na konferenciji ...\nIako su praznici prošli, gužve u tržnim centrima i dalje ne jenjavaju. Razlog tome su sniženja na sav ili deo asortimana, pa pojedine stvari možete kupiti upola jeftinije. Većina prodavnica snizila je svoju ponudu od 10 do čak 70 posto, što posebno privlači kupce. Mnogi se slažu da se za vreme sezonskih sniženja izlaže roba pođednako dobrog kvaliteta, ali ima ...\nStrana 1 of 2912345 » 1020...Poslednja »


Majstori ajvara na Trgu slobode - karavan ''Izađi mi na teglu'' po drugi put u Zrenjaninu | Zrenjanin\nMajstori ajvara na Trgu slobode - karavan ''Izađi mi na teglu'' po drugi put u Zrenjaninu\n04. oktobar 2018. 14:20:03\nU petoj sezoni od pokretanja projekta, a po drugi put u Zrenjaninu, danas je na Trg slobode stigao karavan “Izađi mi na teglu”, takmičenje u spremanju ajvara i manifestacija pokrenuta s ciljem da ukaže i dodatno promoviše taj srpski brend. Karavan je okupio oko 450 takmičarskih ekipa i 3.000 učesnika, koji će od 17. avgusta do 13. oktobra ispeći oko 12 tona paprika. U našem gradu okupilo se petnaest ekipa, vrsnih kulinara iz Zrenjanina i okoline, koji će se boriti za mesto u velikom finalu, u Beogradu, na kom će nastupiti pobednici iz svakog od 30 gradova učesnika.\nManifestaciju su podržali Turistička organizacija grada Zrenjanina i Grad Zrenjanin, a otvarajući je, zamenik gradonačelnika Saša Santovac rekao je da mu je drago što je Zrenjanin ponovo domaćin jedne ovakve manifestacije, koja govori o poštovanju i promociji tog našeg brenda.\n“Poštovanje i promovisanje naših, srpskih vrednosti i brendova stvara priliku i za turiste da u što većem broju dođu u Srbiju, kao što smatramo da treba da dođu i u Zrenjanin. Drago mi je što je Zrenjanin među 30 kvalifikacionih gradova u kojima se biraju oni koji su najbolji u pravljenju ajvara”, kazao je Santovac, poželeo svim učesnicima puno uspeha i kao Zrenjaninac izrazio želju da pobednik današnjeg takmičenja u našem gradu bude i pobednik završnog takmičenja u Beogradu.\nDirektor Turističke organizacije grada Zrenjanina Zoran Ljubotina prezadovoljan je što se ovako nešto, ipak neuobičajeno, dešava u našem gradu i postaje deo bogate turističke ponude koju Zrenjanin tokom cele godine priprema za svoje sugrađane i goste.\n“Nadam se da će i ovo postati tradicionalna manifestacija, da će se održavati i u narednim godinama, u gastronomiju i dobre kuvare, naše Zrenjanince, ne sumnjam, biće žiriju danas zaista teško da odabere najbolje. Ovo je samo jedna od manifestacija sa kojih se iz našeg grada šalje lepa slika, Zrenjanin nije samo grad “Dana piva”, on je grad manifestacija, grad festivala, i ovo je upravo jedna od dobro organizovanih manifestacija”, kazao je Ljubotina.\nPored takmičarskog dela, na Trgu slobode organizovan je i bogat celodnevni program za posetioce, vredne nagrade za pobednike, muzički i nastupi folklornog ansambla “Đerđef”. Organizatori naglašavaju da se danas nalaze na jednom od najlepših trgova u zemlji, kao i da je ove godine konkurencija u Zrenjaninu mnogo jača nego prošle.\n“Ovo je peta, jubilarna sezona karavana, a u protekle četiri sezone obišli smo preko sto gradova, sa više od 9.000 učesnika, oko 500 takmičarskih ekipa po sezoni, napravljeno je preko 17 hiljada tegli ajvara, a ono što je za svaku pohvalu je da je samo u protekloj sezoni karavan posetilo i videlo više od 150 hiljada ljudi. Ove godine je taj rekord već premašen”, kazala je Ljiljana Vukotić, koordinatorka projekta, koja je, zajedno s Vukom Rosandićem, osnivačem i pevačem nekada popularne muzičke grupe “Ruž”, bila i voditelj današnjeg programa na centralnom zrenjaninskom trgu.\nVeliko finale koje će okupiti pobednike iz svih gradova, održaće se 13. oktobra u Beogradu gde će vlasnik recepta za pobedu biti krunisan za “kralja ajvara” i poneće titulu najboljeg ajvar majstora u Srbiji u 2018. godini. U skladu s tradicijom pripreme ajvara, koji se najkvalitetnije pravi na čuvenom šporetu “Smederevac”, pobedniku takmičenja u Zrenjaninu, kao i završnog takmičenja u Beogradu, pripašće upravo po jedan model tog šporeta na drva.


"Putevi" moraju da plate "Alpini" 10,5 miliona evra - PKS-RPK Novi Sad\n“Putevi” moraju da plate “Alpini” 10,5 miliona evra\nJavno preduzeće odrešiće kesu zbog spora oko mosta Beška. U prvoj presudi naša firma morala da izbroji više od 40 milion\nJavno preduzeće “Putevi Srbije” moraće da isplati kompaniji “Alpina” 10,5 miliona evra do kraja marta 2018. godine! Tako glasi nagodba koju je srpska firma postigla sa ovom građevinskom firmom iz Austrije koja je u stečaju. Potpisivanjem nagodbe okončani su svi sporovi između ova dva preduzeća koji su se odnosili na izgradnju mosta preko Dunava kod Beške. U “Putevima” tvrde da nemaju više nikakvih poslovnih odnosa sa “Alpinom” osim isplate po postignutoj nagodbi.\n“Alpina” je pokrenula spor pred Tribunalom Međunarodne trgovačke komore u Parizu, jer je tražila da joj “Putevi” plate dodatnih 56,8 miliona evra za radove i da joj vrate još 3,6 miliona evra, koliko joj je uskraćeno na osnovu “penala” zbog kašnjenja u obavljanju posla.\nU prvostepenom postupku Odbor za rešavanje sporova je presudio da “Putevi” treba da isplate “Alpini” na ime potraživanja 37,9 miliona evra i da vrate iznos zadržan zbog “penala”.\n“Putevi” nisu postupili po prvostepenoj presudi, već su pokrenuli protivtužbu za iste radove na novom mostu Beška, ali su proces proširili na još dva ugovora koji se odnose na rehabilitaciju starog mosta Beška i izgradnju naplatnih stanica Kovilj, Beška, Maradik i Inđija. Za sva tri ugovora su od “Alpine” potraživali 22 miliona evra.\n– S obzirom na to da bi isplata bila izvršena iz stečajne mase, maksimalni iznos za naplatu bi bio od šest do osam odsto od ukupnog potraživanja, odnosno svega 1,3-1,8 miliona evra – navode u “Putevima”. – Zbog toga smo pristali na nagodbu kojom je utvrđeno da se okončaju svi sporovi, i u Beču i u Parizu, i da “Alpini” isplatimo 10,5 miliona evra do kraja marta 2018. godine, kao i da svaka strana snosi svoje sudske troškove.\n“Putevi” su naplatili bankarske garancije u iznosu od 5,2 miliona evra za stari most i naplatne rampe i zadržali su iznos od 1,2 miliona evra na drugim projektima do okončanja arbitraže. Ukupan iznos na ime garancija i neisplaćenih iznosa je 10 miliona evra.\nOdbili domaće, pa preplatili\nPotpredsednik Građevinske komore Srbije Goran Rodić, podseća da se tokom izgradnje “brata blizanca” mosta preko Dunava kod Beške digla velika prašina.\n– Tender za izgradnju novog mosta kod Beške i obnovu postojećeg raspisan je 2004. godine. Iako je domaći konzorcijum – “Mostogradnja”, “Goša”, “Planum”, “Pim”, “Min” i “Zavarivač” – ponudio nižu cenu radova i kraće rokove, nije dobio taj posao – ističe Rodić.\n– Ugovor je potpisan sa “Alpinom”, koja je ponudila 37 miliona evra, dok su naše firme smatrale da most može da se izgradi za oko 30 miliona. Kasnije su, zbog dodatnih radova, loših projekata i pojave klizišta, tražili i više od 50 miliona evra.\nPlan razvoja “Elektromreže Srbije” za narednih deset godina stavljen na javnu raspravu do kraja meseca. Može da dođe do…\nČesima se sviđa srpski nameštaj\nDrvna industrija Srbije od početka godine pokazuje znake oporavka, posebno u razmeni sa svetom. Ove godine izvoz vredan 250…\nPreduzetnici na meti prodavaca telefonskih imenika: Potpis krije podvalu?\nPrivatni preduzetnici sve češće na meti prodavaca i štampara telefonskih imenika koji se pripremaju za 2018. vrebaju trenutak da…


Formula Student tim “Drumska Strela” predstaviće svoje sedmo vozilo u ponedeljak, 11. juna u 18 časova\nFormula Student tim “Drumska Strela” predstaviće svoje sedmo vozilo u ponedeljak, 11. juna u 18 časova, na Mašinskom fakultetu u Beogradu.\nNa predstavljanju će se osim članova tima, njihovih porodica i prijatelja, naći i donori tima i predstavnici državnih institucija. Prisutni će imati priliku da se bolje upoznaju sa projektom, da od članova tima čuju i vide kako izgleda put nastanka jedne formule, ali naravno i privilegiju da prvi vide Drumsku Strelu 2018.\n“Veliki rad i zalaganje je iza nas, i sigurna sam da će se to prepoznati u ovom vozilu. Svaki podtim uneo je brojne inovacije u svojim oblastima koje će nam omogućiti bolje performanse na stazi ali i dodatne poene za inženjerski dizajn. Ponosna sam na ceo tim i napredak koji smo svi zajedno ostvarili tokom ove sezone, ne samo na vozilu već i u načinu funkcionisanja samog tima.” kaže Miljana Stojanović, student master studija TMF-a, vođa tima za sezonu 2018.\nI ove godine, novo vozilo karakterišu naprednija tehnička rešenja u odnosu na njegove prethodnike, te se tim nada uspesima na predstojećim takmičenjima u Italiji i Češkoj.\nPotpuno nov aero paket, optimizovana konstrukcija šasije, moderniji koncept oslanjanja, kao i brojne inovacije na polju elektronike i senzorike samo su neka od poboljšanja, koja će biti predstavljena na Drumskoj Streli 2018, a članovi se nadaju da će zainteresovanost za novo vozilo kao i prethodnih godina, prevazići očekivanja, te predviđaju veliku posećenost ovog, za njih, jednog od najvažnijih događaja sezone.


Ljajić: Cilj da lista oko SNS može sama da formira vladu\nIzvor\tEXPRES februar 13, 2016\nBEOGRAD - Cilj liste okupljene oko SNS je da napravi izborni rezultat koji joj omogućava da samostalno formira vladu, izjavio je lider SDPS-a Rasim Ljaljić.\nKako je istakao, to ne znači da bi druge stranke bile isključene iz procesa formiranja vlade, ali napominje da je jako važno da lista oko SNS ima tu mogućnost da samostalno formira većinu, kako se u procesu pregovora ne bi gubilo dragoceno vreme.\nLjajić, u izjavi za Tanjug, kaže i da će o učešću SPS ili drugih stranaka u budućoj vladi odlučivati SNS, kao i da još nije bilo razgovora o raspodeli resora, ali očekuje da njegova stranka dobije približno isti broj mandata, ukoliko se ponovi izborni uspeh liste oko SNS-a.\nLjajić navodi i da nije bio reči o tome da li će on ponovo biti ministar.\n"To je kao da spremate ražanj, a zec je još u šumi. Ovi izbori neće biti laki, kao što mnogi predviđaju, kampanja će biti teška, a ishod neizvestan", rekao je Ljajić koji očekuje izlaznost od 55 odsto.\nOn, međutim, ocenjuje da će biti vrlo teško formirati vladu sa stabilnom skupštinskom većinom i ističe da je za to potreban veliki angažman svih u koaliciji.\nDodaje i da ostvarenje tog cilja zavisi i od same kampanje, te da je jako važno da se ne daju nerealna obećanja.\n"Važno je da objasnimo ljudima šta je plan, ali da pazimo šta ćemo im obećavati u kampanji. Da im ne kažemo da će odmah posle izbora teći med i mleko, već da budemo krajnje obazrivi, realistični", rekao je Ljajić.\nDodaje i da je važno da se što manje vremena izgubi u izbornoj kampanji i ocenjuje da će lista oko SNS biti glavna meta predstojeće kampanje.\n"Mi smo vladajuća koalicija, a SNS najveća politička grupacija, i stranke mogu da uzimaju glasove od SNS. Sigurno ćemo biti glavna meta u kampanji, ali naš posao će biti da ne ulazimo u političko blato, već da izlazimo sa idejama i programima", istakao je Ljajić.\nAtmosfera u vladi je, prema njegovm rečima dobra, iako su se u javnosti mogli čuti disonantni tonovi i polemike između ministara i funkcionera SNS i SPS.\n"Vlada normalno funkcioniše, kao da nismo ušli u izborni proces i to je dobro i važno zbog ukupne stabilnosti, da izborna atmosfera što manje utiče na funkcionisanje institucija.\nGovoreći o eventualnom udruživanju opozicije, Ljajić kaže da opozicija nikad nije mogla da se udruži.\nPodseća da ni 2000. godine, kada je formiran DOS, opozicija nije bila ujedinjena, jer je van nje ostao SPO, tada najjača opoziciona partija.\n"Ni sada mi ne deluje da može da dođe do objedinjavanja svih opozicionih stranaka, pre bih rekao da će ihi u dve, tri a možda i više kolona", kazao je Ljajić i istakao da je za stabilnost društva važno da postoji jaka parlamentarna opozicija, kao korektiv vlasti.\n"Važno je da nemamo sukob ličnosti, već sukob različitih političkih opcija i koncepata koji bi se manifestovali kroz rad parlamenta. Jedino je to put da jačamo institucije", kazao je Ljajić.\nOn je ponovio da je nužno sprovođenje reformi, jer nijedna zemlja nije izašla iz krize, a da te reforme nije sprovela.\n« Koje je najrizičnije zanimanje u Srbiji? TRAGEDIJA NA KONCERTU HALIDA BEŠLIĆA Na bini pred šokiranom publikom umro pevač predgrupe »


Autor: Jugmedia\t11.08.2017 01:51 pm\nZavršno veče Vinskog bala u subotu 26.avgusta od 21h biće prenošeno putem interneta, a program će početi par sati ranije jer će tu biti predstavljeni sadržaji snimljeni tokom prvog i drugog dana manifestacije.\n„Potrudili smo se da ove godine izborom izvođača takođe podignemo kvalitet manifestacije, pa smo tako za prvo veče, 25.avgusta, angažovali Kikija Lesendrića i grupu Piloti, a drugog dana manifestacije pred vlasotinačkom publikom nastupiće Sanja Ilić i Balkanika. Ove godine daćemo šansu i Gradskom orkestru Vlasotinca da nastupi na Vinskom balu jer do sada nije imao tu priliku“, najavio je zamenik direktora Direkcije Vinskog bala Dejan Čikić.\n„Dva su motiva za organizovanje salona vina, prvi da se posetioci upoznaju sa ponudom drugih vinarijama, a drugi da svi naši vinari mogu da razmene iskustva na lisu mesta i da to, eventualno, primene u svojoj proizvodnji“, rekao je član Direkcije Vinskog bala Svetislav Petrović, zadužen za salon vina.\n„Ove godine biramo najbolju pesmu na prizrensko-timočkom dijalektu, čime želimo da doprinesemo afirmaciji našeg govora koji je često predmet podsmeha“, rekao je Dimitrijević.\nMedijima će na raspolaganju biti i pres centar u zgradi Sportsko-rekreativnog centra Vlasina. Sitni prodavci moći će da prodaju svoju robu na Vinskom balu, ali na posebno predviđenom mestu, pored fontane na keju i za to će morati da plate određenu naknadu., a regulisan je i prostor za ugostitelje kod glavne bine.


AKCIJA 'BOSFOR': Hapšenja u Hrvatskoj i BiH zbog krijumčarenja migranata u EU | Slobodna Bosna\nAKCIJA "BOSFOR": Hapšenja u Hrvatskoj i BiH zbog krijumčarenja migranata u EU\nTokom akcije, institucije iz BiH u stalnom su kontaktu sa kolegama u Hrvatskoj. U BiH su izvršeni pretresi na šest lokacija i lišeno je slobode šest osoba, dok se u Hrvatskoj provodi akcija na 14 lokacija.\nPretresi i lišenja slobode realizovani su u BiH i Hrvatskoj, a meta akcije bile su osobe osumnjičene da su za novac krijumčarile ilegalne migrante sa područja Turske i Sirije u zemlje zapadne Evrope, saopšteno je iz Tužilaštva BiH, prenosi Anadolu Agency.\nPo nalogu Tužilaštva BiH u saradnji sa Graničnom policijom BiH, više desetina policijskih službenika učestvuje u složenoj međunarodnoj operaciji kodnog naziva “Bosfor”.\nIz Tužilaštva BiH dodaju da u akciji učestvuje više zemalja, a usmjerena je na osobe osumnjičene da su organizovano, planski i za velike novčane iznose vršile krijumčarenje ilegalnih migranata sa područja Turske i Sirije preko BiH i Hrvatske, prema zemljama Evropske unije.\nNavodi se da su prikupljeni dokazi da su osumnjičeni organizovali ilegalni transport više desetina migranata, oba spola i različitih starosnih grupa, koje su za velike novčane iznose, koji su dostizali i više hiljada eura, krijumčarili preko Crne Gore, BiH i Hrvatske u zemlje zapadne Europe.\nMeđu osumnjičenima u ovoj međunarodnoj grupi, koja je djelovala na području nekoliko zemalja, nalaze se državljani BiH, Hrvatske, kao i Turske koji su među organizatorima ovih nezakonitih aktivnosti. Akcija “Bosfor”, odlučan je korak u borbi protiv ilegalnih migracija sa područja Bliskog Istoka, koja je provedena na međunarodnom nivou, po najvišim istražnim i policijskim standardima, kažu iz Tužilaštva BiH.\nOsobe lišene slobode u BiH biće predate postupajućem tužiocu, koji će nakon ispitivanja osumnjičenih donijeti odluku o daljim aktivnostima u skladu sa zakonom.


Kvartet fagota u Sali Beogradske filharmonije - Kultura - Dnevni list Danas\nPočetna » Kultura » Kvartet fagota u Sali Beogradske filharmonije\nNovi u nizu koncerata kamerne muzike biće nastupi Kvarteta fagota, u četvrtak i petak, 22. i 23. oktobra od 20 časova u Sali Beogradske filharmonije. Muzičari će predstaviti virtuoznost i šarm ovog instrumenta u raznim muzičkim stilovima, od baroka, do tanga, džeza i bluza.\n0Piše: Danas Online 20. oktobra 2020. 13.49\nFoto: Marko Djokovic (Arhiva)\nKvartet fagota čine kolege Nenad Janković, Sava Đurić, Dušan Petrović i Aleksandar Popović. Ovi filharmoničari će se potruditi da prikažu sve osobenosti fagota koji se prepoznaje kao veoma atraktivan, pokretlјiv i izuzetno virtuozan instrument. Kvartet fagota Beogradske filharmonije izvešće najatraktivnije aranžmane dela u stilskom rasponu od baroka do savremene i popularne muzike.\nU okviru sezone kamerne muzike u Filharmoniji, publika je već imala priliku da čuje Kvartet trombona kao i Ansambl duvača sa kontrabasom, a u novembru je očekuju pikolo flaute, novi operski aranžmani za duvački ansambl i kamerno veče Betovena.


Perkins u drami u finišu donio veliku pobjedu Partizanu, Mornar poražen uz dobru partiju Gordića – Sport Centar Perkins u drami u finišu donio veliku pobjedu Partizanu, Mornar poražen uz dobru partiju Gordića – Sport Centar\nVečeras su odigrani mečevi Eurokupa u grupama E, F, G i H, a prava drama viđena je u Beogradu gdje je Partizan u dramatičnoj završnici stigao do zlata vrijedne pobjede.\nSavladali su crno-bijeli ekipu Lokomotiva iz Kubana i to košem sjajnog Perkinsa u posljednjim sekundama meča. Prethodno je isti igrač Partizanu trojkom donio i poravnanje pošto je većim tokom susreta Lokomotiv imao veliku prednost.\nPotom je uslijedila greška gostiju pri izvođenju auta, do lopte je došo perkins i na drugi obruč je položio u koš za konačnih 71:69.\nPrvo ime susreta bio je Partizanov Rashawn Thomas sa 23 poena i 8 skokova.\nPobjedu je slavila i Cedevita Olimpija i to u gostima kod Bourga, dok je Morna poražen od Unicsa u Kazanju. Nemanja Gordić je bio najefikasnije ime meča sa 14 poena.\nNanterre – Unicaja 80:74\nPartizan – Lokomotiv 71:69\nBudućnost – Virtus 89:99\nBourg – Cedevita Olimpija 64:77\nUnics – Mornar 86:61\nAndorra – Gran Canaria 74:79


Novi Pazar će biti dobar domaćin na predstojećem turniru - SDA Sandžaka\nPredsjednik mladih SDA Sandžaka i član gradskog vijeća grada Novog Pazara zadužen za sport Edin Gudžević izrazio je veliko zadovoljstvo i oduševljenje činjenicom da će Novi Pazar biti domaćin finalnog turnira u odbojci, 23. i 24. februara. “Najveći velikani našeg trofejnog sporta će biti naši gosti, a naši navijači će imati priliku da na djelu vide proslavljene sportiste i reprezantativce koji nastupaju za ekipe Crvene Zvezde, Vojvodine i Radničkog.\nČast nam je što će upravo naš Grad organizacijom jednog ovako spektakularnog turnira biti u prilici da pokaze svoju raskošnu riznicu domaćinstva, a da će naši odbojkaši, pred svojim navijačima, imati čast da se bore za najsjanija odličja i obraduju svoju vjernu publiku.\nSport je najbolji ambasador jednog grada, a Grad Novi Pazar će učiniti sve da besprekornom organizacijom ovog turnira još jednom pokaze da je grad otvorenog srca i domaćin koji cijeni prave rezultate svojih i gostujućih ekipa, a da je naš jedini cilj da Novi Pazar predstavimo u najljepšem svjetlu cijeloj Srbiji i Evropi.\nBudimo domaćini kao što nam dolikuje, pružimo podršku fer i sportskim navijanjem, a pokažimo da Grad Novi Pazar ima potencijal i za evropska takmičenja, a na tom putu nećemo odustati, kako u odbojci tako i u svim drugim sportovima. To je naš cilj i rezultati vrijedni divljenja u raznim sportovima su očigledni, a naš grad će biti centar sportskih nadmetanja i na Balkanu. Plavi momci, srecno i do medalje, grad Novi Pazar je uz vas!”, kaže se u izjavi člana gradskog vijeća zaduženog za sport Edina Gudževića.\nNa današnjoj konferenciji za medije predsjednik SDA Sandžaka dr. Sulejman Ugljanin osvrnuo se na organizaciju dijaloga o stvaranju uslova za slobodne fer i demokratske izbore i o stvaranju ...\nBy SDA Sandžaka 28 Jan 2021


Početi procesuiranje! - slavicnet.com\nslavuj - 14842 - 24.09.2007 : Slavko Jovičić - Slavuj Istočno Sarajevo - (0)\nPočeti procesuiranje onih koji su izdavali pasoše teroristima!\nBANJALUKA - Poslanik u Parlamentarnoj skupštini BiH Slavko Jovičić smatra da je u interesu BiH da državno tužilaštvo u što kraćem roku počne sa procesuiranjem svih koji su nelegalno tokom i posle rata izdavali pasoše stranim plaćenicima i teroristima, koji su, bežeći od zakona u svojim državama, našli dobro utočište u BiH.\nZbog činjenice da 12 godina od potpisivanja Dejtonskog sporazuma ovde još borave mudžahedini i brojni pripadnici terorističkih organizacija, BiH je od brojnih međunarodnih organizacija, pa i Saveta bezbednosti, proglašena kao područje visokog rizika - istakao je Jovičić.\nOn je dodao da su Alija Izetbegović i njegova elita tokom rata mudžahedine, koji su pustili korene Al kaide u BiH, dočekivali raširenih ruku, a da bi danas njegovi sledbenici hteli da ih se otarase, ali ne znaju kako.\nJovičić smatra da bi prvo bilo potrebno utvrditi ko se od naturalizovanih nalazi na području BiH, a ko s pasošem BiH po Evropi i svijetu "seje strah i predstavlja potencijalnu opasnost". On je naveo da će do kraja godine biti otvoreni mnogi predmeti protiv Bošnjaka za počinjene zločine na području Sarajeva, regiona Tuzle, Mostara, Konjica, centralne Bosne, od kojih se brojni odnose i na zločine mudžahedina.\nNa red su došli i Bošnjaci i Hrvati koji su počinili zločine nad Srbima među kojima je i Ilija Jurišić, nekadašnji predsedavajući Opštinskog veća Tuzla - naglasio je Jovičić i istakao da slučaj "tuzlanske kolone" treba što pre da se dovede do kraja.\nNapad na kolonu JNA izvele su muslimanske snage 15. maja 1992. godine, prilikom povlačenja nenaoružanih pripadnika JNA, kada je, prema navodima krivične prijave, poginulo oko 200 starešina i vojnika, dok je 140 zarobljeno i mučeno. Od tada se 15. maj slavi kao dan oslobođenja Tuzle.\nJovičić, koji je i sam prošao golgotu bošnjačkih logora tokom rata u BiH, naglasio je da je strategija bošnjačke strane i svih političkih predstavnika iz najviših struktura vlasti da "komplikuju situaciju u BiH i da na taj način okrenu točak istorije da svojom istinom pokažu da su oni bili nevini".


Krevetac - Blic Online\nSedmomesečna beba je pronađena ugušena u svom krevecu, a porodica je pred sudom okrivila proizvođača nameštaja za decu da je glavni krivac za tu tragediju.\n"JEZIVI LETEĆI PREDMET" Otac je posmatrao preko kamere bebu kako spava, a onda se POTPUNO SLEDIO (VIDEO)\nStiven Armstrong bio je prestrašen kada je na kameri video "jezivi leteći predmet" uz krevetac svoje 13-mesečne ćerke El koju je gledao kako spava.\nSekund je delio ovog dečaka od OZBILJNE POVREDE, ali je njegov tata uradio nešto zbog čega se može nazvati HEROJEM DANA (VIDEO)\nJedan otac iz Los Anđelesa ušao je u dečju sobu da proveri svog sinčića, što se ispostavilo kao odluka u pravi čas.\nOstavili su baku da čuva bebu i krišom postavili kameru u sobu. Snimak će vas NASMEJATI DO SUZA (VIDEO)\nČuvati bebu nije uvek lak zadatak. Pogledajte kako to radi baka Valeri Šarp, koja je ostavila u čudu mnoge koji su pogledali snimak sigurnosne kamere na kojem ljulja svoju unuku u krevetiću.\nBEG BEBA IZ KREVECA Kad stvar zaškripi, tu je stariji bata (VIDEO)\nKamera iz sobe dvojice mališana uhvatila je pravu bratsku akciju "bega" iz kreveca, gde su se njihovo zajedništvo i snalažljivost pokazali kao pravi put ka postizanju onoga što su želeli da urade. Snimak je za kratko vreme postao pravi hit na internetu.\nBaka je čuvala bebu, a onda je sigurnosna kamera snimila neviđenu scenu!\nČuvati bebu nije uvek lak zadatak. Pogledajte kako to radi baka Valeri Šarp, koja je nasmejala mnoge koji su pogledali snimak sigurnosne kamere na kojem ljulja svoju unuku u krevetiću.\nDRAMA U BEOGRADSKOJ BOLNICI Dečak (2) pao iz kreveca i zadobio PRELOM LOBANJE\nBROJI SITNO DO POROĐAJA Seka Aleksić odabrala krevetac za sina\nFolk diva Seka Aleksić uskoro će se ostvariti u ulozi majke, a kako ništa nije želela da prepusti slučaju, Seka je već pripremila krevetac ali i prateću opremu za bebu.\nSRCE ZA DECU: Mala Zorana dobila tri kreveca\nPomoć za dve sestre koje žive u strašnim uslovima sa sestrom Zoranom, bebom od mesec dana, u baraci bez struje i vode u Novom Sadu, konačno je stigla. One su dobile krevetac, obuću, odeću i hranu.\nŠvedska vlada više ne savetuje da bebe spavaju sa roditeljima\nŠvedska u kojoj je bilo učestalo da bebe spavaju u krevetu sa roditeljima, sada je odlučila da to više ne savetuje očevima i majkama novorođenčadi.\nBijonse od beogradskog prodavca nameštaja naručila krevetac i hranilicu\nGlasine da će Bijonse u Beograd dovesti i svoju ćerkicu Blu Ajvi Karter su potvrđene. Domaći distributer dečjeg nameštaja "Baby bell" otkriva za "Blic" da je pevačica već naručila krevetac i hranilicu, koje će koristiti tokom boravka u srpskoj prestonici.\nPogledajte: Dvogodišnjak se ludo zabavlja u krevecu umesto da spava\nŽivahni dvogodišnji dečak nikako nije hteo da spava pa je noć u krevecu odlučio da provede bacajući se na dušek.\nPiton-ljubimac se uvukao u kolevku i počeo da guta bebinu nožicu\nČeška: Komad leda pao s neba zamalo u dečiji krevetac\nKomad leda velik pola metra zamalo da upadne u dečiji krevetac, pošto je pao sa neba i probio krov jedne kuće u mestu Jaromnježice nad Rokitnom na jugu Češke.\nIzbacite ih iz kreveta bez osećaja krivice\nBebin krevetac u prvim nedeljama posle rođenja treba da stoji odmah pored kreveta roditelja. Ali, čim dete počne da spava celu noć, bez buđenja, krevetac treba udaljiti od kreveta u poseban kutak.\nOgradica podstiče razvoj\nUkoliko se razmišljate da li da kupite ogradicu za bebu, evo nekoliko saveta koji će vam olakšati odluku. Ogradica je praktična, dete je u njoj zaštićeno od padanja, ne može iz nje da izađe i otpuzi kuda mu je volja, ne može da gurne prstiće u šteker... Ali pre svega ogradica podstiče odrastanje. Jer, napuštanje maminog naručja i ostajanje u ogradici, makar i na samo par minuta, pomaže detetu da prevaziđe strah od odvajanja i nauči da se samo snalazi. Zabavljeno igrom u svojoj „kućici“, neće imati vremena da tuguje.\nU SAD moguća zabrana krevetaca sa pokretnom ogradom\nKreveci s prednjom ogradom koja može da se spušta, uskoro bi mogli biti zabranjeni u SAD.


Pfizer prevazišao sva očekivanja Wall Streeta - 100 Najvećih u Srbiji\nPoslovni rezultati američke farmaceutske kuće Pfizer za prvi kvartal 2021. prevazišli su sva očekivanja Wall Streeta, a kompanija, osokoljena velikim skokom prodaje vakcine protiv kovida, oštro je povećala finansijske projekcije za tekuću godinu.\nNjujorški proizvođač lekova i njegov nemački partner u proizvodnji te vakcine, firma BioNTech, izvestili su da su u prva tri meseca zabeležili prodaju cepiva u iznosu od 3,46 milijarde dolara, te da sada predviđaju da će u celoj 2021. godini prodaja dostići oko 26 milijardi dolara, a ne oko 15 milijardi dolara, kako su prognozirali ranije, prenosi AP.\nPfizer je, sa svoje strane, saopštio danas da je njegova neto dobit u prva tri meseca iznosila 4,88 milijardi dolara ili 86 centi po akciji. To je za preko 1,5 milijardi dolara više nego u prvom tromesečju 2020, kada je globalna korona pandemija pokrenula uvođenje mera lokdauna, i kada su posete lekarima i izdavanje recepata za druge lekove dramatično pali.\nPrilagođena dobit, isključujući jednokratne stavke, skočila je za 48 odsto na 5,26 milijardi dolara ili na 93 centa po akciji, daleko iznad 79 centi koliko je očekivano na Wall Streetu, prema podacima Zeks Investment Riserča. Ukupni prihodi iznosili su 14,58 milijardi dolara, i takođe znatno premašuju prognoze od 13,49 milijardi dolara.\nProdaja Pfizerovih lekova protiv raka skočila je za 18 odsto, a prodaja lekova koji se daju u bolnicama porasla je za 11 odsto.\nKompanija sada predviđa zaradu za celu godinu u rasponu od 3,55 do 3,65 dolara po akciji, u odnosu na februarsku prognozu od 3,1 do 3,2 dolara po akciji, i očekuje prihod između 70,5 milijardi i 72,5 milijardi dolara, umesto ranije predviđenih 59,4 do 61,4 milijarde.\nPfizer je poručio da ove godine može da proizvede dve milijarde doza vakcina, uključujući 200 miliona doza obećanih SAD do kraja maja.\nNa trgovanju pre otvaranja Njujorške berze, akcija Pfizera je porasla za 52 centa na 42,35 dolara, dodaje AP.


Makron: EU zatvara spoljne granice, mi smo u ratu – Borba\nMakron: EU zatvara spoljne granice, mi smo u ratu\nEvropska unija (EU) će zatvoriti svoje spoljne granice na 30 dana, u borbi protiv pandemije koronavirusa, potvrdio je večeras francuski predsjednik Emanuel Makron.\nMakron je u televizijskom obraćanju rekao da će granice biti zatvorene od sjutra u podne, preneo je Frans pres.\n“Sva putovanja između neevropskih zemalja i Evropske unije biće obustavljena na 30 dana”, kazao je predsjednik Francuske.\nPredsjednica Evropske komisije Ursula fon der Lajen izjavila je ranije danas da će EU radi sprečavanja širenja koronavirusa uvesti privremenu zabranu ulaska.\n“Što manje putujemo, više ćemo suzbiti virus”, navela je Fon der Lajen na Tviteru, uoči sjutrašnje video konferencije lidera 27 zemalja članica EU.\nMakron je večeras objavio uvođenje oštrih ograničenja slobode kretanja, rekavši da će Francuzi u cijeloj zemlji od sjutra u podne smjeti da napuste domove jedino radi neophodnih aktivnosti kao što su kupovina hrane ili odlazak na posao, i dodao da će ta mjera biti na snazi najmanje 15 dana.\nNaveo je da su okupljanja porodica i prijatelja zabranjena, ali da će građanima biti dozvoljeno da vježbaju, pod uslovom da drže rastojanje od drugih, prenosi Asošiejted pres.\nMakron je kazao da se na te mjere odlučio jer građani nisu poštovali prethodne apele vlasti da se socijalno distanciraju.\n“Vidjeli smo da se ljudi okupljaju u parkovima, prepune prodavnice, restorane i barove koji nisu slijedili instrukcije. Ne samo da ne štitite sebe, već ne štitite ni druge”, rekao je predsjednik Francuske.\nSvako ko bude kršio ograničenja biće kažnjen, kazao je Makron, ne precizirajući šta to tačno znači.\n“Mi smo u ratu”, ponovio je više puta tokom obraćanja.\nRekao je i da se odlaže drugi krug lokalnih izbora koji je bio predviđen za 22. mart, ali nije naveo za kada.\nSuspenduje se i kontroverzna reforma penzionog sistema, naveo je Makron, rekavši da je to neophodno radi fokusa na borbu protiv koronavirusa.\nU Francuskoj je do sada potvrđeno više od 6.600 slučajeva zaraze koronavirusom, a umrlo je 148 osoba.\nBajden se obavezao da će izabrati ženu na mesto potpredsjednika SAD\nOdloženi pregovori: Nema razgovora o primjeni već samo o promjeni Zakona


Mladi vaterposliti Srbije izborili plasman u polufinale\nVaterpolisti Srbije U18 izborili su plasman u polufinale Svetskog šampionata u Mađarskoj, pošto su u četvrtfinalu pobedili Italiju sa 9:6.\nSrbija je odigrala odličan meč protiv Italije. Odbrana je funkcionisala na najboljem mogućem nivou, napad takođe. Srbija je prvu deonicu dobila sa 3:0, na poluvremenu vodila sa 6:2 i bilo je jasno da sigurnim korakom ide ka polufinalu.\nGolove za Srbiju postigli su: Kristian Šulc 3, Sefan Branković 2, Marko Radulović 2, Petar Mitrović 1 i Uroša Marić 1.\nU sastavu Italije najbolji je bio Mikele de Robertis sa tri postignuta gola.\nRelated Items:SP, Sport, Srbija, u18, Vaterpolo\nČestitke “Delfinima” – Vaterpolisti Srbije šampioni Evrope\nVaterpolo liga A2 priključila i Radnički iz Kragujevca


Reagovanja na odluku Međunarodnog suda pravde u Hagu\nHrvatski član Predsedništva BiH Željko Komšić izjavio je da će poštovati presudu Međunarodnog suda pravde u Hagu, bez obizra što je tom presudom lično razočaran.\n"Ne znam šta je uzrok ovakve odluke Suda i nije moje da to komentarišem da li je to nedostatak dokaza ili pogrešna procena. Privatno smatram da je najveći genocid počinjen 1992. godine i svako ko to drugačije tumači, u stari beži od istine", rekao je Komšić.\nSarajevski akademik Muhamed Filipović ocenio je da je presuda koja je danas izrečena u stilu "i vuk siti i ovce na broju".\n"Sva težina zločina sada se prebacuje na Republiku Srpsku i postavlja se pitanje šta će se sada u BiH desiti. Ako je rečeno da SRJ nije uticala na zbivanja u BiH, onda to znači da je sve što se desilo u BiH proizvedeno u strukturama sadašnje RS", rekao je Filipović.\nOn je ocenio da je takva odluka suda razočaravajuća i da može da izazove probleme unutar BiH.\nHaris Silajdžić razočaran presudom\nBošnjački član Predsedništva BiH Haris Silajdžić izjavio je danas da žali što Srbija i Crna Gora nisu optužene za genocid u BiH, niti su optužene za saučesništvo u genocidu. "Jasno je da radi o presudi koja po nama nije potpuna, ali nosi činjenicu da je prekršena Konvencije o sprečavanju i kažnjavanju genocida u BiH", navodi se u saopštenju iz kabineta Silajdžića.\nOn je rekao da BiH "mora da poništi rezltate genocida koji postoje u svim porama društva BiH", dodajući da, kako bi se to dogodilo, "moraju biti promenjeni uređenje i Ustav koji su nastali kao direktan rezultat tog genocida".\n"Odluka suda je istorijska pobeda istine i pravde nad silama zla koje su nad nesrpskim stanovništvom BiH počinile genocid kakav nije viđen od Drugog svetskog rata. Moramo insistirati na tome da Srbija i Crna Gora prihvate političku, moralnu, pravnu i materijalnu odgovornost za kršenje Konvencije o sprečavanju genocida u BiH", istakao je bošnjački član Predsedništva BiH.\nOn je ocenio da se dobrosusedski odnosi, mir i demokratija "mogu razvijati samo na istini i pravdi, nikako na poluinformacijama, neistinama i negiranju genocida".\n"To znači da će sigurno u početku biti nekih tenzija, ali da će ova presuda, bez obzira koliko je za nas upitna, pomoći da se na ovim prostorima konačno uspostavi koliko-toliko red", rekao je Silajdžić.\nRadmanović: Moguće razočarenje i tenzije u BiH\nPredsedavajući Predsedništva BiH Nebojša Radmanović ocenio je danas da će presuda Međunarodnog suda pravde u Hagu po tužbi BiH protiv Srbije i Crne Gore izazvati razočarenja i pojačati tenzije u BiH. Radmanović je pozvao političare i građane da "smireno nađu rešenje koje će odvesti mirnu BiH na putu ka EU". Ocenio je da se "poverenje unutar BiH i van nje ne može graditi tužbamai presudama, nego na drugi način" i izrazio nadu da će svi u BiH "biti u prilici da smireno pročitaju presudu u celini i da će nakon toga na noramalan i smiren način moći graditi sretniju budućnost, prevazilazeći ono što je bilo".\n"Teško je u ovom momentu komentarisati presudu. Moram reći da se ona čak nije izričito ni jasno čula. Teško političari mogu komentarisati presudu Međunarodnog suda pravde", naveo je Radmanović.\nOn je još ocenio da su tužbom BiH protiv Srbije i Crne Gore poremećeni odnosi unutar BiH, dodajući da bi bilo bolje da je protekli period iskorišten za izgradnju poverenja. Predsedavajući Predsedništva BiH je rekao da sada "ne može proceniti šta će se dešavati u odnosima BiH sa Srbijom, pojašnjavajući da niz događaja u BiH u poslednjih mesec dana pokazuju da "postoje snage unutar BiH koje to žele da pogoršaju". Podsećajući da su se sva tri člana Predsedništva BiH pojedinačno izjasnila za dobrosusedske odnose sa Srbijom, Radmanović je izrazio nadu da će svi na tome istrajati u interesu svih građana ove zemlje.\n"Nadam se da će tako biti i u Beogradu", istakao je on.\nTadić: Presuda važna za Srbiju i njene građane\nPredsednik Srbije Boris Tadić ocenio je danas da je presuda Međunarodnog suda pravde veoma važna za Srbiju i njene građane, jer je utvrdila da Srbija nije sprovodila genocid u BiH.\n"Međutim, za sve nas veoma je težak deo presude u kome se konstatuje da Srbija nije preduzela sve što je bilo u njenoj moći da spreči genocid nad bošnjackim stanovništvom u Srebrenici", rekao je Tadić u obraćanju gradanima.\nKao deo presude, koji je posebno važan za budućnost Srbije, Tadić je naveo zahtev za momentalno ispunjenje saradnje sa Međunarodnim tribunalom ratne zločine na prostoru bivše Jugoslavije. Ako Srbija ne dovrši tu saradnju i ne postupi po odluci Međunarodnog suda, smatram da će se kao država suočiti sa dramatičnim političkim i ekonomskim posledicama.\nKoštunica: Kažnjavanje počinilaca put ka pomirenju\nPremijer Srbije Vojislav Koštunica izjavio je danas, povodom presude Medjunarodnog suda pravde, da je rasvetljavanja svih ratnih zločina i sankcionisanje njihovih počinilaca jedini put ka neophodnom pomirenju na prostoru bivše Jugoslavije.\n"Presuda medjunarodnog suda pravde u Hagu po tužbi Bosne i Hercegovine protiv SRJ posebno je važna jer je oslobodila Srbiju teške optužbe da je počinila genocd", naveo je Koštunica.\nOn je dodao da Srbija preduzima i preduzimache sve mere da ispuni svoje medjunarodne obaveze prema Haškom tribunalu.\n"U interesu je Srbije da se ta saradnja što pre okonča", izjavio je Koštunica.\nGrubješić: Bitno da Srbija sarađuje sa Tribunalom u Hagu\nČlanica Predsedništva G17 Plus Suzana Grubješić ocenila je danas da je veoma bitno što je Međunarodni sud pravde presudio da Srbija nije kriva za genocid u Bosni i Hercegovini, ali i da Srbija treba što pre da uspostavi punu saradnju sa Tribunalom u Hagu.\n"To što je utvrđeno da genocid nije počinjen na čitavoj teritoriji BiH, već u Srebrenici u julu 1995. godine ne umanjuje taj užasan ločin i Srbija jeste odgovorna što ga nije sprečila, niti kaznila počinioce. Da je presuda bila drugačija, to bi značilo da je Srbija jedina zemlja na svetu koja je osuđena za genocid i to bi bilo strašno za državu, ali i za međudržavne odnose. Još gore bi bilo za odnose između dva entiteta u BiH - Federacije i Republike Srpske", ocenila je Suzana Grubješić.\nInicijativa mladih šokirana presudom\nBeogradska nevladina organizacija Inicijativa mladih za ljudska prava ocenila je danas da je Srbija trebalo da bude osuđena za genocid u Srebrenici. Dragan Popović, iz Inicijative mladih, rekao je za agenciju Beta "da je u šoku zbog presude", i dodao da "presuda nije u interesu ni Srbije ni žrtava".\n"Vrlo sam iznenađen sadržajem presude, očekivao sam da Srbija bude osuđenja za genocid ili za saučesništvo u enocidu", kazao je Popović.\nŠutanovac: Dobra presuda, u suprotnom bi narod bio žigosan\nPotpredsedik Demokratske stranke Dragan Šutanovac izjavio je danas da je "dobro" što je Međunarodni sud pravde u Hagu presudio da SRJ nije odgovorna za genocid u Srebrenici, jer bi u suprotnom "ceo narod bio žigosan".\n"Svi zločinci koji su učestvovali u ratnim zločinima trebalo bi da se nađu pred sudom, ne samo Haškim tribunalom, nego i sudovima u Srbiji, Bosni i Hercegovini i Hrvatskoj. Dobro je za sve koji žive u Srbiji što naša zemlja nije oglašena kao genocidna, jer da je sud doneo takvu odluku, bojim se da bismo svi bili žigosani, bez obzira da li smo bili protiv toga ili smo podržavali takve aktivnosti", rekao je Šutanovac.\nŠutanovac je rekao da bi zločin trebalo "identifikovati, kako bi tačno bili poznati počinioci i inspiratori, a ne da ceo narod bude na taj način obeležen".\nDačić: Presuda značajna za državu, narod ali i SPS\nPredsednik Socijalističke partije Srbije Ivica Dačić ocenio je danas da je presuda Međunarodnog suda pravde značajna za državu i narod, ali i SPS, čiji su predstavnici bili na vlasti u vreme rata u BiH.\nOni koji su vršili pojedinačne zločine treba da odgovaraju, a za to nije potreban sud u Hagu, već mogu da odgovaraju i pred domaćim sudovima, naveo je lider socijalista i dodao da "to (suđenje za pojedinačne zločine) treba da bude proces koji će obuhvatii i sve bivše jugoslovenske republike". Dačić je ocenio i da je presuda, "na neki način" značajna i za samu Socijalističku partiju Srbije, jer su njeni predstavnici bili na vlasti na nivou SRJ i Srbije u vreme rata u BiH.\nU Podgorici zadovoljstvo zbog presude Međunarodnog suda pravde\nCrnogorski predsjednik Filip Vujanović izjavio je da je presuda Međunarodnog suda pravde u Hagu-očekivana. On je rekao da Crna Gora ne snosi odgovornost, jer ni na koji način nije mogla spriječiti zločin u Srebrenici, budući da nije imala komandnu odgovornost.\n‘’Izuzetno je važno da je prihvaćen prigovor nedostatka pasivne legitimacije od strae Crne Gore. Pokazalo se da je taj prigovor i blagovremen i opravdan’’-istakao je crnogorski predsjednik.\nVujanović je dodao da Crna Gora ne snosi odgovornost jer nije imala nikakav komandni kapacitet ni nad vojskom, ni paravojskom u BIH i naglasio da je država već iskazala ogorčenje i žaljenje zbog zločina u Srebrenici, da je još 1992. godine pokrenula više postupaka za krivično gonjenje za genocid, kao i da je primila više hiljada izbjeglica, Bošnjaka i muslimana.\nVisoki funkcione crnogorske opozicione Srpske liste Goran Danilović izjavio je danas da je presudom Međunarodnog suda pravde u Hagu, po kojoj zvanični organi SRJ nisu planirali ni počinili genocid u BIH, zadovoljena pravda i istina.\n"Time se dokazalo da Srbi nisu genocidan narod i da nisu imali genocidne namjere. Mi smo to tvrdili od početka i danas je naša politika dobila satisfakciju"..\nOn je kazao da je presuda jako važna "zbog onih iz regiona koji su pokušali cijelu odgovornost prebaciti na SRJ a samim tim i na cijeli jedan narod ali i zbog pojedinaca na unutrašnoj političkoj sceni. I Narodna stranka sa olakšanjem je primila vijest iz Haga, rekao je njen predsjednik Predrag Popović. On je dodao da time, ipak, nije završena priča o multietničkim sukobima na prostorima bivše Jugoslavije.\nProfesor Međunarodnog prava na Pravnom fakultetu u Podgorici Nebojša Vučinić rekao je kako je znao da će biti teško pripisati navedene radnje državnim organima Crne Gore, što se pokazalo tačnim.\n‘’Drugo je pitanje moralne i političke odgovornosti Crne Gore, naročito crnogorskog rukovodstva, posebno za 1992. i 1993. godinu. No, srećom, pravno, Sud je našao da se te aktivnosti i radnje gdje je bilo genocida, ne mogu pripisati organima vlasti Crne Gore’’-istakao je Vučinić.\nPravni stručnjak: Presuda usmerena na pomirenje naroda\nPravni stručnjak iz Banjaluke Miroslav Mikeš izjavio je danas da je presuda Međunarodnog suda pravde u Hagu usmerena na pomirenje naroda na ovim prostorima. Mikeš je, međutim, ocenio da presuda ne može da promeni "mentalne sklopove u glavama mnogih ljudi koji svoje političke tragove vuku iz ratnog perioda". Mikeš je rekao da nije moguće ukidanje Republike Srpske (RS) na osnovu konstatacij Suda da je u Srebrenici u julu 1995. godine počinjen genocid.\n"RS je nastala 1992. godine, a genocid u Srebrenici se desio tri godine nakon toga. Te iste godine Haris Silajdžić je bio u Dejtonu gde je pola BiH dobilo naziv Republika Srpska", naveo je Mikeš.\nPrema njegovim rečima, političari u BiH sada treba da se okrenu budućnosti i stvaraju zajednički život svih njenih građana.\nVučo: Presuda je dugoročno loša za Srbiju\nPredsednica Komiteta pravnika za ljudska prava Biljana Kovačević Vučo ocenila je danas da presuda Medjunarodnog suda pravde u Hagu da Srbija nije odgovorna za genocid u Srebrenici, predstavlja "kraj tranzicione pravde i veliki poraz Srbije".\n"Ta presuda je dugoročno loša za Srbiju, i ona predstavlja pobedu politike zločina Slobodana Miloševića, pobedu Ratka Mladića, Vojislava Koštunice i srpskih radikala", rekla je Kovačevich Vučo\nAgencije: Srbija kriva što nije sprečila genocid\nSvetske agencije javile su danas da je Međunarodni sud pravde u Hagu presudio da Srbija nije počinila genocid tokom rata u Bosni, ali da je prekršila svoje obaveze da spreči genocid i kazni počinioce.\nAgencija Asošijeted pres (AP) ocenjuje da je najviše sud UN presudio da Srbija nije iskoristila svoj jasan uticaj na bosanske Srbe da spreči genocid nad bosanskim Muslimanima u Srebrenici, ali da je iskljucio Srbiju iz direktne odgovornosti i saučesništva za taj zločin.\nRojters ističe da je ovo prvi put da je pred Međunarodnim sudom pravde jednoj državi suđeno za genocid, zločin definisan Konvencijom UN iz 1948.\nFrancuska agencija AFP ističe da je Međunarodni sud pravde procenio da Srbija nije organizovala genocid tokom rata u BiH, 1992-1995, ali i da nije učinila ništa da spreči masakar u Srebrenici, koji je definsan kao genocid, kazni počinioce i u potpunosti sarađuje sa Haškim tribunalom.\nU prvim izveštajima iz Haga agencije ističu da je Sud ocenio da ubistvo oko 8.000 Muslimana u Srebrenici jeste genocid, ali da se Srbija ne može smatrati odgovornom niti saučesnikom.


Veći deo bečejske opštine bez struje u petak - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Servisne informacije Veći deo bečejske opštine bez struje u petak\nVeći deo bečejske opštine bez struje u petak\nZbog radova na mreži delovi Bečeja, ali i naseljenih mesta opštine, ostaće bez isporuke električne energije u delu dana u petak 21. marta.\nOd 9 do 11 sati bez struje će biti: deo Bačkog Petrovog Sela od Nikole Tesle prema Vašarištu, od Dr Kiš Imre prema Bečeju i naselje Makadi, celo selo Radičević i deo Srbobranskog puta u Bečeju. Za period od 8.30 do 10.30 isključenja su u Bečeju predviđena za deo od Miloša Crnjanskog od dolme do mosta. Dodajmo i informaciju koja je objavljena nešto ranije. Naime, za sutra su najavljeni radovi i u delu Ivana Ćirića od Milorada Rusa do Topolskog puta, od 10 do 13 sati.


- Najočigledniji primer je upravo odnos prema Telekomu Srbija. Sve do kraja 2018. medijske kuće u vlasništvu Junajted grupe imale su godišnje svega par objava o Telekomu, i to neutralne servisne informacije. Kada smo im od pre tri godine postali tržišna pretnja i počeli da ugrožavamo njihove monopole i dominantnu poziciju, sada protiv naše kompanije na godišnjem nivou imaju više stotina isključivo negativnih objava, navodnih “ekskluziva” i “istraživanja”, a zapravo ogoljena propaganda protiv konkurencije. Dodatno, ne vode kampanju samo protiv kompanije Telekom, već sam im i ja lično meta - izjavio je Lučić.\nNaime, pre nekoliko meseci Šolakova korporacija kupila je najveću firmu u zemlji za brzu isporuku pošiljki “D-ekspres” i osećaju se direktno ugroženim modernizacijom Pošte Srbije u tom segmentu tržišta, koja će biti moguća novcem od prodaje “Pošte net” srpskom Telekomu.\nVladimir Lučić Telekom Junajted grupa SBB Pošta net


Operacija „MAJDAN“: Srušiti Vučića i vratiti na vlast proverene poslušnike Zapada! – SIA\nOperacija „MAJDAN“: Srušiti Vučića i vratiti na vlast proverene poslušnike Zapada!\nCilj belosvetskih profašističkih globalističkih moćnika nije više samo da se ovde sruši vlast, nego da se sruši država Srbija koja se usuđuje da vodi nezavisnu politiku, upozoravaju stručnjaci.\nZapadni profašistički opredeljeni moćnici pokrenuli su specijalnu operaciju „Majdan“, kojom pokušavaju da, zloupotrebljavajući rat u Ukrajini, u Srbiji sruše ne samo aktuelnu vlast i Aleksandra Vučića, nego čitavu državu koja se usuđuje da vodi samostalnu i nezavisnu politiku!\nNa ovo upozoravaju svi nezavisni stručnjaci koje ne plaćaju pomenuti lihvari, koji kažu da izjava izvesnog američkog analitičara Januša Bugajskog, koji je rekao da „ako Vučić ne izgubi predstojeće izbore 3. aprila, Srbi moraju da urade ono što su Ukrajinci učinili 2014. godine i izvedu revoluciju“, nije samo njegov stav, već je deo šireg plana Zapada. Prema njihovim rečima, u ovaj plan će se, prema svemu sudeći, uključiti i strane obaveštajne službe, političari u regionu, dok će pritiske pokušati da iskoristi i ovdašnja kriminogena i izdajnička tzv. žuta opozicija u našoj zemlji.\n„Ovo jeste satanizacija Srba radi opravdavanja pritisaka na naš suverenitet, kao i novo crtanje mete Beogradu kao ‘remetilačkom faktoru’, protiv kog su onda sva sredstva dozvoljena“\nBugajski je, inače, rekao da je Srbiji potreban „drugi Majdan“ kako bi skinuli Vučića sa vlasti.\n– U Srbiji je potreban drugi Majdan, druga revolucija. Ako se vladajuća stranka ne može reformisati i ako Vučić ne izgubi izbore, jedini izbor jeste da Srbi urade ono što su Ukrajinci uradili kada su zbacili svoju patriotsku vladu, koja je bila povezana sa Moskvom – kazao je Bugajski.\nDa je ovde zaista reč o koordinisanoj političkoj akciji koja sve više preti Srbiji, dokazuje i izjava Stjuarta Piča, britanskog izaslanika za Zapadni Balkan, koji poručuje da je na našoj državi da odluči u kojem će pravcu ići.\n– Srbija je jedna od retkih zemalja koja nije nametnula sankcije Rusiji zbog invazije na Ukrajinu. Međutim, pozdravljam to što se Beograd pridružio osudi Rusije u UN. Na Srbiji je da u narednom periodu odluči da li će ići bliže Zapadu ili Rusiji – istakao je Pič.\nKomentarišući sve ove navode, politikolog Aleksandar Pavić kaže da je Janoš Bugajski „poštar angloameričke duboke države koji se u svojoj srbofobiji istakao i devedesetih godina prošlog veka“.\n– Kao i tada, cilj zapadnih moćnika jeste destabilizacija i nasilna smena vlasti, one vlasti koja nije spremna da se pokori diktatima međunarodnih struktura. Na njihovom putu ponovo stoje Srbija i RS. Istup Bugajskog predstavlja otvorenu pretnju „liberalne“ vašingtonske elite vlastima u Srbiji u slučaju da ne stanu u stroj novog pohoda na Istok i ne pridruže se horu sramotne i rasističke rusofobije. U isto vreme, to jeste i obnova pokušaja satanizacije srpskih lidera i naroda radi opravdanja pritisaka na naš suverenitet, kao i novo crtanje mete Beogradu kao „remetilačkom faktoru“, protiv kog su onda sva sredstva dozvoljena – objašnjava Pavić.\nSrbija mora da zadrži neutralnost zbog mira i stabilnosti na Zapadnom Balkanu, gde ima ključnu ulogu. Vučić je doneo mudru odluku, koja je pozdravljena i u Vašingtonu i u drugim centrima moći.\nI opoziciji bliski politički analitičar Đorđe Vukadinović, urednik „Nove srpske političke misli“, ocenjuje da se nad Srbijom nadvio „opasni i mračni scenario“.\n– „Drugi Majdan“ u Srbiji?! Nisu to samo tlapnje jednog bošnjačko-albanskog lobiste, već obrisi mračnog i opasnog scenarija za destabilizaciju regiona, na kojem već uveliko rade neke regionalne i zapadne strukture. U tom kontekstu treba gledati i intervju Mila Đukanovića za RTCG i govor o hibridnom ratu protiv Crne Gore i tvrdnje da je SPC samo „produžena ruka velikosrpske i ruske agresije“!?! Izgleda da su u poslednjim događajima mnogi prepoznali šansu za obračun sa Srbijom – upozorava Vukadinović.\nPisonero: Moguće EU usporavanje\nEvropska komisija saopštila je juče da će članice Evropske unije odlučiti o eventualnim merama prema Srbiji zbog neuvođenja sankcija Rusiji.\n– Kako će EU reagovati na odluku Srbije da se u ovom trenutku ne uskladi s evropskim sankcijama uvedenim Moskvi i da li će to za posledicu imati usporavanje procesa pristupanja zavisi od odluke zemalja članica. Ne postoji pravni osnov na osnovu kog bi EU mogla da sankcioniše Srbiju. Međutim, odluka o sledećim koracima zemalja u pristupnom procesu, konkretno o otvaranju poglavlja, jeste u rukama zemalja članica – poručila je portparolka Evropske komisije Ana Pisonero.\nTags: Operacija Majdan Predsednik Srbije Aleksandar Vučić Ukrajina Žuta opozicija\nPrethodna vest: Da li je Bitkoin prevara?\nSledeća vest: Raspored kandidata na glasačkom listiću za PREDSEDNIČKE IZBORE: Miša Vacić PRVI, Boško POSLEDNJI!


Koristi se artiljerija, ima ubijenih: Moskvu zabrinjava situacija na jermensko-azerbejdžanskoj granici - 13.07.2020, Sputnik Srbija\nMoskva izražava ozbiljnu zabrinutost povodom oštrog pogoršanja situacije na jermensko-azerbejdžanskoj granici i spremna da je da pruži potrebnu pomoć kako bi se... 13.07.2020, Sputnik Srbija\nPeriod stacioniranja ruskih vojnika u bazi u gradu Gjumri u Jermeniji biće produžen do 2044. godine. Na teritoriji severne Jermenije, prema sporazumu iz marta 1995. godine, nalazi se ruska 102. vojna baza sa približno 3.500 vojnika. Ruska državna agencija, pozivajući se na informacije vojnih izvora, navodi da je baza opremljena snažnim odbrambenim naoružanjem koje čine 74 tenka, 148 oklopnih transportera, 17 borbenih pešadijskih vozila i 84 artiljerijska sistema. Vazduhoplovna grupa ima do 30 lovaca MiG-29 i ojačana je protivvazdušnim sistemima S-300 i S-200 velikog dometa, navodi Itar-Tas s.\nRat je uzrokovan nerealnim nastojanjima muslimanske drzave Azarbejdzan da ovlada stavi pod kontrolu teritoriju autonomne oblasti Nagorno Karabah gde zive pravoslavni Jermeni od kad je sveta i veka , jer je autonomana oblast Nagorno Karabah za vreme SSSR bila u sastavu Azebejdzana pa misle sa samim tim toboz da imaju pravo na Nagorno Karabah . Po istoj logici mogla bi Rusija da trazi da sve nove drzave nastale iz SSSR ponovo budu u sastavu Rusije jer je SSSR nastao iz Carske Rusije . Po raspadu SSSR Jermeni su proglasili nezavisnost Nagorno Karabaha i sukobi su poceli. Jermenija je clanica ODKB, a bogat naftom Azerbejdzan misli da bi ratom mogao stvar resiti u svoju korist . Nerealno je ocekivati da ce ratom primorati Jermenski pravoslavni Nagorno Karabah da prihvati muslimansku drzavi, vlast i upravu. Tu Turska igra veoma prljavu politiku i potpaljuje nerealne apetite Azebejdzana .\n14:02 13.07.2020 (Osveženo: 18:00 05.08.2021)\nMoskva izražava ozbiljnu zabrinutost povodom oštrog pogoršanja situacije na jermensko-azerbejdžanskoj granici i spremna da je da pruži potrebnu pomoć kako bi se situacija stabilizovala, saopštilo je rusko Ministarstvo inostranih poslova.\n„Rusko Ministarstvo spoljnih poslova izražava ozbiljnu zabrinutost zbog oštrog pogoršanja situacije na jermensko-azerbejdžanskoj granici 12. jula. Prema informacijama koje smo dobili, borbena dejstva se nastavljaju. Koristi se artiljerija. Ima ubijenih i ranjenih. Izjavljujemo saučešće porodicama i bližnjima poginulih“, navedeno je u saopštenju spoljnopolitičkog resora.\nU saopštenju se ističe da Moskva takođe smatra nedopustivom dalju eskalaciju, koja ugrožava bezbednost regiona.\n„Pozivamo zaraćene strane da budu suzdržane i da se strogo pridržavaju režima prekida vatre. Sa svoje strane, MIP Rusije je spreman da pruži potrebnu pomoć u cilju stabilizacije situacije“, dodao je resor.\n© AP Photo / Rasit GurdiekJermenija i Azerbejdžan su vodili krvavi sukob oko teritorije Nagorno Karabah devedestih godina prošlog veka-arhiva\nJermenija i Azerbejdžan su vodili krvavi sukob oko teritorije Nagorno Karabah devedestih godina prošlog veka-arhiva\nAzerbejdžanski vojnici granatirali su ranije jermensko uporište, pres-služba azerbejdžanskog Ministarstva odbrane saopštila je da je situacija na granici i dalje napeta.\nSukob između Azerbejdžana i Jermenije počeo je u februaru 1988. godine, kada je autonomna oblast Nagorno-Karabah (NKAO) objavio o izlasku iz Azerbejdžanske SSR. U septembru 1991. godine u centru ove oblasti u Stepankerteu objavljeno je o uspostavljanju Nagorno-Karabahske Republike (NKR).


POSTOJI MNOGO BITAN RAZLOG: Evo zašto tinejdžeri moraju da idu u krevet prije 12\nPetak, 09.02.2018 | 21:42\nLjekari su bili iznenađeni učestalošću depresije i kod adolescenata za koje se ispostavilo da tokom nedjelje spavaju po šest sati, a za vikend samo dva sata duže.\nTinejdžeri koji odlaze na spavanje poslije ponoći imaju za 24 odsto češće simptome depresije u odnosu na svoje vršnjake koji su u krevetu već u 22 časa. Neispavani noću, pospani su danju, nisu u stanju da sa punom pažnjom prate dešavanja na časovima, što višestruko šteti njihovom razvoju, upozoravaju američki stručnjaci.\nLjekari su bili iznenađeni učestalošću depresije i kod adolescenata za koje se ispostavilo da tokom nedjelje spavaju po šest sati, a za vikend samo dva sata duže. Ovaj podatak je od izuzetne važnosti, s obzirom na to da je adolescentima potrebno devet sati sna u kontinuitetu da bi ostvarili budnost, dobru koncentarciju, pamćenje i učenje tokom dana.


FKCZ: Uloga kapitenske trake u predsedničkim izborima - B92.NET\nSport / Sportska redakcija B92 28\nFKCZ: Uloga kapitenske trake u predsedničkim izborima\nUtakmica u Kragujevcu donela je jednu novinu u timu Crvene zvezde, novog kapitena Darka Lazovića. Vest da je bez trake ostao Nikola MIjailović, koga su mnogi prošle sezone nezvanično zvali 'komandantom' Zvezdine svlačionice privukla je veliku pažnju, ali nije objašnjeno zašto je došlo do promene.\nIzvor: ponedeljak, 24.11.2014. | 14:28\nKako nezvanično saznaje B92, kapitenska traka je Mijailoviću oduzeta po odluci generalnog sekretara Zvezde Zvezdana Terzića, posle sukoba koji je nastao u svlačionici u Ljutice Bogdana posle treninga prošlog utorka. Prema našim saznjanjima, sukob je bio posledica grubog kršenja internih pravila svlačionice, kojih se nije pridržavao jedan od fudbalera Crvene zvezde – Miloš Bosančić.\nSukob ili nerazumevanje između Mijailovića i vodećih ljudi kluba traje još od jula i pripremne utakmice u Belgiji. On je nastavljen tokom drugog dela priprema u Sloveniji, kada su igrači dobijali i potpisivali pozajmice, iako im se duguje veliki novac, čemu su se usprotivili najiskusniji igrači, na čelu sa Mijailovićem.\nSve je kulminiralo Lalatovićevom odlukom da kapitensku traku dodeli Mijailoviću, iako su pojedinci u upravi bili protiv toga.\nMiloš Ninković je u intervjuu za B92 indirektno nagovestio da je želeo da ostane, ali „da je za srećan brak potrebno dvoje“, što znači da ga neko nije hteo u klubu. Nenad Milijaš je takođe vrlo lako napustio „Marakanu“, iako je bilo jasno da Crvena zvezda tako gubi lidera, iskustvo i čoveka koji može da donese kvalitet i jednim slobodnim udarcem i prekidom reši meč kada ne ide. Upravo u takvim utakmicama, Crvena zvezda je izgubila najmanje šest bodova ove jeseni.\nApsurdno zvuči informacija da je Milijaš, koji trenutno igra za poslednjeplasirani tim druge lige Turske, dobio sredinom novembra poziv da se vrati na „Marakanu“.\nTakve odluke, kao i priče da jedna grupa igrača „drži svlačionicu“, ali i novčano pomaže mlađe kolege, ponovo ukazuju ono što je već odavno poznato o Crvenoj zvezdi – da postoje bar dve suprotstavljene struje u klubu – ovog puta na relaciji svlačionica – uprava.\nLošu atmosferu u svlačionici dodatno je podgrejala situacija oko beka Predraga Đorđevića, koji je izgubio živce i početkom nedelje saopštio da „mu neko u upravi ne dozvoljava da igra“. Vruć krompir uručen je treneru Lalatoviću, koji nije ni doveo fudbalera, kojem, inače, pojedini iskusniji saigrači mesecima plaćaju rentiranje stana.\nAtmosfera u svlačionici žestoko je narušena i situacijom oko najmlađih i najtalentovanijih igrača kluba, na kojima, prema rečima svih vodećih ljudi u klubu, počiva budučnost, možda i sudbina Crvene zvezde.\nPredrag Rajković i Marko Grujić tako su postali igrači menadžera Zorana Stojadinovića, koji je do pre godinu dana bio sportski direktor kluba. Stojadinović je iz kluba otišao posle pritiska najiskusnijih igrača – Milijaša, Ninkovića, Mijailovića i Bajkovića – koji su ga oštro optužili za podrivanje atmosfere u svlačionici, kao i tužbi pojedinih igrača (Mladenovića, Mirića...).\nLogično je da je za lošu atmosferu u svlačionici kriva i finansijska situacija, jer mnogi igrači jedva sastavljaju kraj sa krajem. Ipak, ni prošle sezone novca nije bilo, a kada ga je bilo, deljen je na jednake delove ili onima sa najmanjim ugovorima.\nKako od pojedinih igrača saznaje B92, novac sada dobijaju samo pojedinci, a raspodelu ostali ne vide kao pravednu.\nJavna je tajna da je Lalatović po preuzimanju klupe kluba u kome je bio kapiten dostavio spisak igrača koje želi u letnjem prelaznom roku. Na tom papiru nalazila su se imena petorice fudbalera – Krunića, Regana, Čavrića, između ostalih, čijim dolaskom je garantovao da će Crvena zvezda biti konkurentna u borbi za titulu. Nijedan od te petorice nije stigao u Ljutice Bogdana. Nije mu uslišena ni izričita molba da u klubu po svaku cenu ostanu Ninković ili Milijaš, jer je bio svestan da bez klasične 'desetke' neće imati igru na sredini terena, koju je kasnije krpio u hodu angažovanjem Bosančića i Kataija. Isti je slučaj i sa klasičnim napadačem, pošto je Lalatović insistirao na ostanku Mrđe po svaku cenu.\nPosle tih podataka, postavlja se i pitanje koliko je ugrožena pozicija Lalatovića, mada je pitanje i zašto je Lalatović uopšte prihvatio posao kada gtotovonijedan njegov zahtev nije ispunjen. Ostaje neizvesno i šta će biti sa Mijailovićem? Jasno je da je njegova pozicija sada teška, ali prema saznanjima B92, on nema nameru da napušta klub u kojem je do subote bio mnogo više od igrača i kapitena.\nIzbori za novog predsednika fudbalskog kluba Crvena zvezda biće održani početkom decembra. Klub pritiskaju ogromni dugovi, atmosfera u svlačionici očigledno nije najbolja, a pozitivan zamah koji je napravila ekipa osvajanjem titule odavno je nestao. Za sada nije poznato ko je spreman da se uhvati ukoštac sa teškim problemima i temama u Ljutice Bogdana.\nKandidati koje su prethodnih dana promovisali mediji, za sada su demantovali da su zainteresovani za užarenu fotelju. Petar Škundrić, predsednik Sportskog društva i čovek koji je doveo Gazprom na „Marakanu“, kako se nezvanično može čuti, ozbiljan je kandidat koji bi bio prihvatljiv mnogima, ali bi mnogo toga zavisilo od tima ljudi koji bi doveo u Ljutice Bogdana. Branko Radujko, nekadašnji prvi čovek Telekoma i član Upravnog odbora u subotu je demantovao da je zainteresovan za mesto predsednika.


Da prođemo dalje, a i crveno-beli – OnlineVesti\nby admin October 22, 2020, 6:04 pm 1.5k Views\nHofenhajm je klub star 121 godinu, ali je debi u evropskim takmičenjima imao tek 2017. kada su počele “zlatne godine” kluba. Tada su bili četvrti u Bundesligi ali nisu uspeli da izbore Ligu šampiona pošto ih je u plej-ofu izbacio Liverpul. Takmičili su se u grupnoj fazi Lige Evrope, sezonu kasnije u grupnoj fazi Lige šampiona i ovo im je tek treće učešće u jednom evropskom takmičenju, ali čini se sa dobrim šansama da prvi put u istoriji prođu grupu.\n– Svi su uzbuđeni u klubu. U Hofenhajmu je sjajna atmosfera pred početak utakmica u grupnoj fazi Lige Evrope, svi igrači se raduju novim evropskim mečevima i potencijalnom ispisivanju novih stranica naše istorije – počeo je priču za “Blic” Mijat Gaćinović.\n– Većina ljudi ovde zna o kakvom se klubu radi, ali su me i pored toga dosta ispitivali o Crvenoj zvezdi u prethodnom periodu što smatram da je normalna stvar jer znaju da sam iz Srbije. Uglavnom je na pomen Zvezde svima u Hofenhajmu prva asocijacija bila vezana za navijače crveno-belih za koje su čuli i u Nemačkoj, daleko od toga da su im i fudbalske stvari bile nepoznate.\n– Prve zacrtane ambicije u Ligi Evrope su nam da se plasiramo u narednu fazu, odnosno da uspešno odigramo grupu i odemo dalje. Saglasan sam sa ocenom da smo favoriti u grupi, ali ne verujem da će nam biti lako. Najpre da se plasiramo dalje, pa ćemo ići korak po korak. I Gent, i Crvena zvezda, i Slovan Liberec su nezgodni protivnici i realno je da budemo prvi posle šest utakmica, a bilo bi dobro i Zvezda da prođe dalje.\n– Izuzetno mi je žao što Andrej neće igrati protiv Crvene zvezde, i te kako nam je falio prošlog vikenda u šampionatu protiv Borusije Dortmund. Nije nam drago što ne može da igra, a posebno njemu. Ipak je trenutno najvažnije to što se oseća dobro, da se oporavi kako treba i vrati što pre na teren te nastavi sa izvanrednom sezonom koju ima.\n– Neverovatan je osećaj jer je to ipak trenutno najbolja ekipa na svetu. Veliki je uspeh na takav način pobediti Bajern Minhen. Izuzetno smo bili zadovoljni tom utakmicom i to nam je zacrtan model kako treba da igramo stalno.\nAkter još jednog bitnog meča u prethodnom periodu bio je Gaćinović, u Oslu kada je Srbija izborila finale baraža za plasman na Evropsko prvenstvo pobedom od 2:1 nad Norveškom. Uprkos što su “orlovi” u poslednjem okupljanju imali i poraz od Mađarske i remi sa Turskom u Ligi nacija, Gaćinović ga je zbog meča sa Norveškom ocenio odličnim.\n– Utisci su odlični, pobedili smo u najvažnijoj utakmici i pokazali odličnu igru tada, protiv Norveške. Mislim da će duel sa Škotskom u finalu baraža kod kuće biti još teži jer je ulog ogroman i odlučuje se o odlasku na Evropsko prvenstvo. Očekujem da će Škoti biti nezgodni, ali verujem da ćemo pružiti dobru pariju i da ćemo uspeti da odemo na kontinentalni turnir što je najvažnije – zaključio je Gaćinović.


TRAMP U NEVERICI, I NAJVERNIJI PARTNER ODLAZI: Napraviću i vodiću prokinesku vladu - TO NAM JE JEDINA ŠANSA ... | WebTribune\nHome SPEKTAR TRAMP U NEVERICI, I NAJVERNIJI PARTNER ODLAZI: Napraviću i vodiću prokinesku vladu – TO NAM JE JEDINA ŠANSA …\nPosted date: јул 26, 2019 In: SPEKTAR\nKineski predsednik Si Đinping mogao bi da za novog partnera dobije britanskog premijera, zbog svog ambicioznog projekta proširenje ekonomskog uticaja komunističke partije u inostranstvu.\nBoris Džonson je u intervjuu obećao da će njegova vlada biti veoma “pro-kineska“, dan pre nego što je nasledio Terezu Mej na funkciji britanskog premijera.\n“Veoma smo oduševljeni inicijativom Pojas i put”, rekao je Džonson. “Veoma smo zainteresovani za ono što predsednik Si radi”.\nDžonson je obećao da će Ujedinjeno Kraljevstvo istupiti iz Evropske unije do 31. oktobra ali i da bi odlazak mogao da bude bolan za britansku ekonomiju ukoliko ne bude mogao da pregovara o sporazumu koji čuva bliske ekonomske veze sa EU ili povoljan paralelni trgovinski odnos sa Sjedinjenim Državama.\nRizik od recesije može dovesti do toga da Džonson pregovara sa Kinom ali je predsednik Trampove administracije upozorio evropske saveznike da izbegavaju takve dogovore.\n“Imamo sreće što u našu zemlju dolazi ne samo puno robe proizvedene u Kini, već imamo i 155.000 kineskih studenata u zemlji, što je divno za nas”, rekao je Džonson u intervjuu, u utorak. “Oni daju ogroman doprinos Britaniji i našem društvu”.\nDžonson je takođe obećao da će održati Britaniju “najotvorenijom ekonomijom u Evropi” za kineske investicije. “Kineske kompanije, poput velike nuklearne elektrane, dolaze u Hinklej “, dodao je on.\nTakav entuzijazam može iritirati Trampov tim, sudeći po prekoru nedavne odluke Italije da se pridruži Kineskoj inicijativi Pojas i put. “Podržavanje inicijative BRI daje legitimitet kineskom, predatorskom pristupu investiranja i neće doneti nikakve koristi italijanskom narodu”, izjavio je u martu Savet za nacionalnu bezbednost Bele kuće.\nInicijativa Pojas i put je kineski, strateški plan za korišćenje infrastrukturnih investicija kako bi se ostvario uticaj, pa čak i suverenost, nad ključnim lukama, železnicama i aerodromima širom sveta.\nSlično tome, državni sekretar Majk Pompeo upozorio je britanske zvaničnike u maju da bi kineski telekomunikacioni gigant Huavei mogao da “podeli zapadne saveze” ukoliko Velika Britanija dopusti kompaniji da snabdeva vladu osetljivom komunikacionom tehnologijom.\n„Kina pridaje važnost odnosima sa Britanijom i nada se da će ona nastaviti da radi sa Kinom kako bi obezbedile održiv, stabilan i zdrav razvoj međusobnih odnosa u duhu uzajamnog poštovanja i saradnje koja nosi obostranu korist ”, izjavila je potparolka kineskog ministarstva spoljnih poslova Hua Čunjing u vezi sa postavljanjem novog, britanskog premijera.


DOBOJ: Radović - Afirmisati pješačenje i vožnju bicikla (FOTO) - RTV Doboj\nDOBOJ: Radović – Afirmisati pješačenje i vožnju bicikla (FOTO)\nДОБОЈ, 23. СЕПТЕМБРА /СРНА/ - У Добоју је данас, поводом обиљежавања Међународног дана без аутомобила, за саобраћај затворен дио Улице Светог Саве и организован пригодан образовни и културно-забавни програм за ученике добојских основних школа, дјецу из вртића и кориснике Дневног центра за дјецу и омладину са сметњама у развоју.\nU Doboju je danas, povodom obilježavanja Međunarodnog dana bez automobila, za saobraćaj zatvoren dio Ulice Svetog Save i organizovan prigodan obrazovni i kulturno-zabavni program za učenike dobojskih osnovnih škola, djecu iz vrtića i korisnike Dnevnog centra za djecu i omladinu sa smetnjama u razvoju.\nDirektor Agencije za bezbjednost saobraćaja Republike Srpske Milija Radović pozdravio je to što grad Doboj i ove godine, zajedno sa drugim lokalnim zajednicama u Srpskoj, obilježava Evropsku nedjelju mobilnosti koja se ove godine održava pod sloganom “Krećimo se zajedno” .\nOn navodi da je cilj manifestacije da se afirmišu pješačenje, vožnja bicikla, korištenje javnog prevoza, kako bi se uticalo na to da lokalne zajednice budu po mjeri građana, a ne automobila.\n“Grad treba da postane prijatniji za život, sa manje izduvnih gasova, buke, zagađenja životne sredine i, naravno, sa manje saobraćajnih nezgoda”, rekao je Radović i dodao da se to može postići obezbjeđivanjem pješačkih i biciklističkih površina.\nRadović kaže da su ove manifestacije jedan od koraka u postizanju krajnjeg cilja – što manjeg korištenja automobila kao prevoznog sredstva u gradu.\nSekretar Auto-moto saveza Republike Srpske Ranko Babić ukazao je na važnost rada sa najmlađima kako bi se blagovremeno vaspitali kao budući učesnici u saobraćaju.\nOn je istakao da je automobil danas, ipak, nezaobilazno prevozno sredstvo, te ukazao na potrebu promjene energenta i podsjetio na uredbu EU prema kojoj već do 2030. godine odnosno do 2050. neće biti motora sa unutrašnjim sagorijevanje.\nKomandir Policijske stanice za bezbjednost saobraćaja Doboj Predrag Lazić izrazio je zadovoljstvo što od početka ove školske godine nije evidentirana nijedna saobraćajna nezgoda sa djecom-pješacima kao učesnicima.\nOn navodi da tokom ove kalendarske godine nije evidentiran smrtni slučaj pješaka kao učesnika u saobraćaju.\nLazić je rekao da službenici Policijske uprave Doboj učestvuju na današnjoj aktivnisti koja je jedan segment preventivne akcije “Zaštitimo djecu u saobraćaju” koju Ministarstvo unutrašnjih poslova Republike Srpske preduzima sa drugim subjektima iz ove oblasti.\nZamjenik gradonačelnika Doboja Vlado Blagojević kaže da ova lokalna zajednica posredstvom lokalnih savjeta i Komisije za bezbjednost saobraćaja tokom cijele godine provode niz preventivnih aktivnosti na poboljšanju stanja u saobraćaju sa akcentom na najmlađe učesnike.\nZbog obilježavanja Međunarodnog dana bez automobila, za saobraćaj će do 18.30 časova biti zatvoren dio Ulice Svetog Save, kada je predviđena dodjela simbolične nagrade za najmlađeg i najstarijeg učesnika promotivne biciklističke vožnje koja će početi u 17.00 časova, kao i za najbrojniju porodicu na biciklima.\nOd 16.30 časova kod fontane u dobojskom Parku narodnih heroja predviđeno je ukupljanje učesnika promotivne vožnje.\nZa sve učesnike na raspolaganju je upotreba simulatora saobraćajne nezgode, kao i poligon sa horizontalnom i vertikalnom signalizacijom za bicikliste.\nOve godine Evropska nedjelja mobilnosti fokusira se na bezbjedno pješačenje i vožnju bicikla, kao i koristi koje ovakav vid kretanja može da ima za zdravlje, životnu sredinu i finansije.\nDobro se osjećam, to je sada iza mene


Datum kreiranja: nedelja, 12 februar 2012 23:08\nPrema podacima sa evropske letelice Venus Express koja se nalazi u misiji istraživanja Venere, susedna planeta je za čitavih 6,5 minuta usporila svoju rotaciju u poslednjih 16 godina.\nOpširnije: Venera usporava svoju rotaciju? Dodaj novi komentar\nDatum kreiranja: ponedeljak, 03 oktobar 2011 22:01\n„Венера-Д“, gde „Д“ označava „dolgoživušćuju“ (dugotrajnu) misiju, biće prvi post-sovjetski ruski projekat usmeren ka Veneri. Takođe je značajno da će uslediti nakon velikog projekta „Фобос-грунт“ i serije ruskih lunarnih misija. „Venera-D“ treba da produbi naša znanja o najbližem nam susedu u Sunčevom sistemu, a naročito o sudbini vode koja je (izgleda) nekada davno tekla Venerom.\nOpširnije: „Venera D“ Dodaj novi komentar\nOpširnije: VENERIN PENTAGONALNI CIKLUS Dodaj novi komentar\nDatum kreiranja: nedelja, 18 januar 2009 00:00\nMeđunarodni istraživački tim na čelu s prof. George Hashimoto, s Okayama University iz Japana pozabavio se podacima prikupljenim još 1990 godine pri preletu letjelice Galileo pored Venere. Prema njihovim rezultatima analize podataka Venera je nekada mogla biti planeta s oceanima i kontinentima, sposobna da podrži život kakvog poznajemo i mi na Zemlji!\nOpširnije: Venerine tajne Dodaj novi komentar


Vesti online / Srpski informativni portal / EU staje na put deljenju zlatnih pasoša i viza?\nAgencija navodi podatke organizacija "Transparensi internešenel" i "Global vitnes", po kojima su zemlje Unije u protekloj deceniji primile više od 6.000 novih državljana i skoro 100.000 osoba sa pravom boravka, putem izdavanja "zlatnih pasoša i viza", čime su privukle oko 25 milijardi evra direktnih stranih investicija.\nAP navodi da je Evropska komisija, u prvom ikada objavljenom izveštaju o tim šemama, poručila da takvi dokumenti izdati u jednoj zemlji članici otvaraju "zadnja vrata" državljanstvu ili dozvoli boravka u svih 28 država EU.\nKomesarka za pravosuđe EU Vera Jurova rekla je novinarima u Briselu da "zlatne vize" predstavljaju ekvivalent "otvaranju zlatne kapije Evrope nekim privilegovanim ljudima".\n- Želimo više garancija vezanih za bezbednost i borbu protiv pranja novca. Očekujemo više transparentnosti - kazala je Jurova.\nKomesar za migracije EU Dimitris Avramopulos izjavio je da će Evropska komisija "nadgledati potpuno pridržavanje prava EU".\n- Posao koji smo uradili zajedno tokom proteklih godina u smislu povećanja bezbednosti, jačanja naših granica i zatvaranja praznina u pogledu informacija, ne bi trebalo da bude ugrožen - rekao je Avramopulos.


Kina — jedini garant sporazuma SAD i Severne Koreje - Sputnjik Srbija\n14:54 07 Jul 2020\n15:50 10.03.2018 Preuzmite kraći link\nKina je pomogla u smanjivanju tenzija između SAD i Severne Koreje, navodi se u zvaničnom glasilu Komunističke partije Kine, „Narodnim novinama“.\nDodaje se da Kina vidi sebe kao centralnog igrača u svakom sporazumu, iako je, kako navodi Rojters, uglavnom bila sa strane.\n„SAD su duboko zahvalile, i ulogu Kine na Korejskom poluostrvu vide kao veoma značajnu“, navodi se u listu.\nUkoliko SAD i Severna Koreja zaista žele rezultate, jedina država koja može da bude garant tome je Kina, rekao je Dženg Đijong iz Centra za korejske studije Univerziteta u Šangaju.\nPrema njegovim rečima, uloga Kine ne može biti zaobiđena i nema načina da se ona zadrži po strani.\n„Bez obzira na putanju kojom krenu razgovori između SAD i Severne Koreje, bilo da je u pitanju rat ili mir, ukoliko ne bude pomoći ili odmaganja sa kineske strane, nemoguće je uspostaviti stabilnost na poluostrvu“, rekao je Dženg.\nsporazum, Donald Tramp, Kim Džong Un, Severna Koreja, Kina


Аутор Siniša Stričević - септембар 06, 2016\nOdržana 5. sednica Gradskog parlamenta Sombora\nDOJIĆ: IZVRŠENJE BUDŽETA SVRSIHODNO\nU velikoj sali zgrade Županije u utorak, 6. septembra 2016, održana je 5. sednica Skupštine grada Sombora, kojom je predsedavao predsednik Skupštine Grada Sombora prim. dr Zoran Parčetić. Na dnevnom redu našlo se 7 tačaka, a prva od njih bila je Izveštaj o izvršenju odluke o budžetu grada Sombora za ovu godinu, za period januar-jun čiji je izvestilac bio većnik za privredu, Sava Dojić. Nakon kraće rasprave, odbornici su većinom glasova usvojili ovaj izveštaj, a Dojić je nakon toga izjavio sledeće:\n- Izvršenje budžeta je u prvih šest meseci izraženo procentima, 38 posto, prihodi budžeta su na milijardu i šezdeset miliona dinara, dok funkcionisanje budžeta ni jednog momenta nije bilo ugroženo, a Grad nije kreditno zadužen. Posle odluke o budžetu, u sedmom mesecu je odrađen rebalans budžeta, gde smo drastično smanjili prihodnu i rashodnu stranu. Za period januar-avgust izvršenje je na niovu od 55-56 posto, tako da do kraja godine možemo realno očekivati prihode od dve milijarde trista miliona i izvršenje budžeta od 90, možda i više posto.\nOsim ovih, na sednici su se našle i tačke dnevnog reda koje su se ticale informacija o izvršenoj eksternoj reviziji završnog računa budžeta za 2015. godinu Grada Sombora, te predloga izmene i dopune rešenja o obrazovanju Komisije za planove Grada Sombora od 17. septembra 2015. godine.\nOdbornici su takođe odlučili o izveštajima o radu saveta mesnih zajednica na teritoriji Grada Sombora, sa finansijskim pokazateljima za 2015. godinu. Rasprava je obilovala konstantnim diskusijama opozicije sa predstavnicima vladajuće većine okupljene oko Srpske napredne stranke. Stiče se utisak da su pitanja opozicije ostala bez jasnog odgovora, a žestoka rasprava vodila se i oko najavljenih ukidanja biblioteka u seoskim naseljima somborske opštine, komunalnim problemima grada, i slično.\nSednicu pratio Novi Radio Sombor-Udruženje Podium: zabeležio Zoran Kovačić, fotografije Siniša Stričević


Transport robe kamionom sa rampom, šleperima i solo\nBeocontrol Logistic > Transport robe Srbija > Transport robe kamionom\nBez obzira da li je vaša krajnja destinacija Evropa, Amerika, Azija ili Australija, transport robe kamionom nikada nije bio jednostavniji, povoljniji uz vozila i logističku podršku Beocontrola. Za vaše lične ili poslovne svrhe organizujemo kamionski transport robe, najmodernijim i najbezbednijim kamionima nosivosti od 1 do 22 t uvek u dogovorenim rokovima i provereno najpovoljnije.\nUmesto vas prevozimo robu u svim agregatnim stanjima, robu u rasutom stanju, specijalne terete velikih dimenzija, ali i osetljivu robu, namirnice i hranu, koja zahteva prevoženje i čuvanje u posebnim uslovima i na optimalnim temperaturama. Naš vozni park raspolaže sa velikim brojem kamiona, špeditera, manjih kombija, ali i dodatnom opremom za utovar i istovar zahtevnih tereta velikih gabarita koji se nalaze na teško pristupačnim mestima.\nBez obzira da li je reč o međunarodnom transportu robe ili transportu unutar granica države naši zaposleni su tu da pripreme vašu robu i pribave neophodnu dokumentaciju kako bi prevoz robe kamionom otpočeo u najkraćem roku, a roba bila brzo i sigurno dopremljena na željenu adresu.\nU zavisnosti od vašeg budžeta i hitnosti isporuke možete izabrati direktan, kombinovani ili kontejnerski vid transporta.\nZa manje pošiljke, koje ne zauzimaju ceo tovarni prostor, naročito preporučujemo zbirni transport robe, koji štedi vaše vreme i vaš novac, ali i ekonomičan kombi prevoz vozilima nosivosti do 1.5 tone. Pored osnovnih usluga kamionskog transporta, pružamo vam i usluge carinjenja, špedicije, ali i skladištenja robe u magacinima širom sveta.\nSa nama će vaša roba sigurno putovati, a vi možete mirno spavati, jer o njoj brine provereni tim stručnjaka, sa višegodišnjim iskustvom u međunarodnom transportu. U svakom trenutku, preko Interneta možete i sami pratiti status vaše pošiljke, jer svi naši kamioni poseduju najsavremeniji GPS sistem za praćenje robe. Dvadeset četiri sata, sedam dana u nedelji, na raspolaganju su vam brojni telefonski operateri spremni da odgovore na sve vaše zahteve i pitanja.\nHiljade i hiljade kilometara puta širom sveta koje su naša vozila do sada pregazila i još isto toliko zadovoljnih klijenata koji nam se stalno vraćaju naš su najveći ponos, a vama garant u kvalitet usluge koju nudi Beocontrol.\nPozovite nas na 011 210 60 00 i uverite se i sami zašto su baš naši kamioni najsigurniji i najisplativiji izbor.\nVaš zahtev za ponudu kontejnerskog transporta i eventualna pitanja možete poslati na info@beocontrol.com


PAPAGAJI U DŽAKOVIMA ZA ŠUT Carinici sprečili krijumčarenje zaštićenih vrsta ptica\nSrpski carinici u saradnji sa policijom, sprečili su pokušaj krijumčarenja deset papagaja i jedanaest paunova, među kojima je 13 ptica zaštićeno CITES Konvencijom.\nKrijumčarenje je sprečeno juče na prelazu Srpska Crnja, saopšteno je danas iz Uprave carina.\nŽive ptice su pronađene prilikom kontrole automobila "mercedes benc" rumunske registracije, kojim je troje rumunskih državljana putovalo ka svojoj zemlji.\nPrilikom kontrole ispostavilo se da nisu govorili istinu, jer je najpre na zadnjem sedištu automobila, ispod gomile kesa sa različitim namirnicama i garderobom, pronađen kavez sa deset papagaja (Psittacula crameri i Psitacula eupatria), poznatijih kao mali i veliki Aleksandar, među kojima dva primerka koja pripadaju zaštićenoj vrsti.\nAUTOBUS PUN AFRODIZIJAKA Makedonac pokušao da prokrijumčari suplemente vredne više od 7.000 evra\nU udesu koji se noćas dogodio u obrenovačkom naselju Urovci poginula je dvadesetogodišnja Ana Katanić (20).


Dačić: Srbija želi u EU, nepošten odnos Zapada prema Srbiji – Borba\nMinistar spoljnih poslova Srbije Ivica Dačić izjavio je danas u Temišvaru da je Evropska unija streteški cilj Srbije, ali i optužio EU i Zapad za nepošten odnos prema Srbiji.\nDačić je na skupu “Bezbjednosni izazovi na Balkanu”, koji je otvorio s ministrom spoljnih poslova Rumunije Teodorom Meleškanuom, rekao da Srbija neće “priznati Kosovo ni po koju cijenu, jer to nije pitanje EU ili Kosovo”.\n“Naš strateški cilj je ulazak u EU, a ne možemo da uđemo dok ne postignemo pravno-obavezujući sporazum sa Kosovom. A da li neko u EU zna šta treba da piše u tom sporazumu? Da li to znači da Srbija treba da prizna Kosovo”, naveo je on.\nDačić je rekao da Srbija želi mirno rješenje ali ne i poniženje, kao i da “cinično djeluje da zemlje koje su priznale Kosovo govore da nema promjena granica”.\n“U EU govore da nema promjena granica, a šta je sa granicama Srbije. Prvo su ih srušili, a poslije toga nema više promjene granica. Mi to ne prihvatamo, pa makar to dolazilo iz Brisela, Vašingtona, Moskve. Kad Katalonija hoće da se otcijepi to ne može, a kad Kosovo hoće onda može. To nije pošteno”, rekao je Dačić.


RTCG - Radio Televizija Crne Gore - Nacionalni javni servis :: Hronika :: Luka Bar opravdano pod lupom EU\n20. 10. 2021. 06:25 >> 06:30 2\nLuka Bar opravdano pod lupom EU\nFunkcioneri vladajućih partija ocijenili su da je opravdano to što je Evropska unija u najnovijem izvještaju ukazala na problem šverca cigareta preko Luke Bar.\nU izvještaju Evropske komisije se ističe da veliki izvor zabrinutosti predstavlja prisustvo ofšor firmi - poštanskih sandučića - u Slobodnoj zoni u luci Bar i njihova uloga u lancima snabdijevanja duvanom, te da šira kontrola kompanija koje posluju u Slobodnoj zoni i njihovih aktivnosti učinila bi borbu protiv šverca cigareta efikasnijom.\nČelnik Radničke partije Maksim Vučinić, za Portal RTCG, je kazao da je šverc cigareta, koji se, kako se sumnja, uglavnom odvija preko Luke Bar, ozbiljan problem sa kojim se suočava Crna Gora i zbog kojeg smo pod lupom Evrope i međunarodne zajednice.\n“Još od devedesetih godina prošlog vijeka Luka Bar je bila prepoznata kao sigurna luka za šverc cigareta, dok je bivša vlast prikrivala saučesništvo u ovim kriminalnim radnjama, insistirajući na tome da se na ovom mjestu odvija samo tranzit cigareta”, istakao je on.\nTek sa promjenom vlasti, kako tvrdi Vučinić, ,,epiteti” koji se vezuju za Luku Bar a imaju kriminalnu konotaciju počinju da se dokazuju.\n“Sa tim u vezi Vlada Crne Gore je pokrenula postupak zabrane skladištenje cigareta u Slobodnoj zoni Luke Bar, što se pokazao kao veliki pomak u borbi protiv krijumčarenja cigareta. Ovo je u novom izvještaju Evropske Unije o Crnoj Gori za 2021. ocijenio Evropski komesar za proširenje Oliver Varhelj”, navodi Vučinić.\nIpak pred Vladom Crne Gore, kako kaže, tek slijede veliki izazovi, pa su nam iz Evropske unije sugerisali da se uvedu snažniji carinski nadzori i proaktivne istrage, posebno kada je pitanju poslovanje ofšour firmi u Slobodnoj zoni.\nVučinić navodi da je na Vladi Crne Gore veliki ispit, a to je koji su ti sljedeći koraci koji su planirani da se preduzmu u cilju prevencije šverca cigareta preko Luke Bar.\n"Iako imamo pozitivne impulse Evropske unije, sada je vrijeme da se odlučnije krene u borbu i da se prikupe dokazi o milionskom švercu cigareta, koji kako postoje informacije i dalje cvjeta u Slobodnoj zoni Luke Bar", zaključio je on.\nFunkcioner građanskog pokreta URA Mileta Radovanić, za Portal RTCG, kazao je da je očigledno da je od strane naših evropskih partnera primijećena iskazana spremnost Vlade i bezbjednosnog sektora da se uhvati u koštac sa organizovanim kriminalom i korupcijom.\nIstakao je da se to se možda i najbolje vidi kroz odluku da se zabrani skladištenje duvanskih proizvoda u okviru Slobodne zone Luke Bar.\nSuštinski, kako navodi, izvještaj Evropske komisije o napretku je bio u skladu sa očekivanjima.\n“Ono što može da nas raduje jeste činjenica koja je evidentirana i u samom izvještaju, a to je da postoji napredak na polju borbe protiv organizovanog kriminala i korupcije. Imali smo i, na ovim prostorima, rekordnu zaplijenu droge, koja se našla u izvještaju”, poručio je Radovanić.\nCrna Gora je, kaže on, ranije, u svim releventnim izvještajima bila prepoznata kao žarište šverca i tranzitna zona.\n“Sve ono što vidimo u proteklih godinu dana, ukazuje na nedvosmislenu opredijeljenost Vlade i bezbjednosnog sektora da se tome stane na kraj. Jasno je da je ovo tek početak i da je potrebno uraditi još dosta toga”, istakao je Radovanić.\nNaglasio je da započeta borba iziskuje kontinuirane napore i posvećenost svih institucija sistema.\n“Nema valjane borbe protiv organizovanog kriminala i korupcije sve dok pravosuđe ne doživi reformu i postane profesionalno, nezavisno i depolitizovano”, navodi Radovanić.\nU izvještaju je, kaže, naznačeno da upravo ove reforme stagniraju što i utiče na performanse tužilaštva.\n“Kao što smo već i ranije isticali, URA čvrsto stoji pri stavu da nam promjene u Tužilačkom savjetu moraju biti apsolutni prioritet”, poručio je Radovanić.\nOne će, kako kaže, biti snažan vjetar u jedra distribuciji pravde jer će označiti personalne promjene na mjestu Vrhovnog državnog tužioca, a samim tim i Specijalnog državnog tužioca.\n“Beskompromisna i neselektivna borba za pravdu je upravo ono što očekuju međunarodni partneri ali i građani”, zaključio je Radovanić za Portal RTCG.\nLuka Bar Izvještaj EK Mileta Radovanić šverc cigareta Maksim Vučinić


Nestvarna slika na Stamford Bridžu: Kanonada u režiji Čelsijeve dece uz het-trik Maunta (VIDEO)\nIzvor: MozzartSport.com, 23.Okt.2021, 15:28\nBen Čilvel strelac u trećoj vezanoj ligaškoj utakmici, Norič je nivo statističke greške u Premijer ligi\nPosle uvodnog meča 9. kola Premijer lige dve stvari su sigurne – Čelsi će ostati na vrhu, a Norič na dnu tabele Premijer lige. Tako je odlučeno posle kanonade na Stamford Bridžu u režiji Čelsijeve dece protiv tima koji je nivo statističke greške u engleskoj fudbalskoj eliti.\nČelsi je vezao treći ligaški trijumf posle ubedljivih 7:0 (3:0) na Stamford Bridžu. Nije bilo povređenih Romelua Lukakua i Tima Vernera, kapiten Cezar Aspilikueta je dobio mogućnost da odmori, ali ni najmanjih problema u fazi napada nije bilo. Naprotiv. Aktuelni šampion Evrope stigao je do...\nRTS: Čelsijeva "deca" deklasirala Norič sa 7:0 i zadržala lidersku poziciju\nN1 televizija: Čelsi do vrha napunio mrežu Noriča\nNoviMagazin.rs: Čelsi ubedljiv protiv Noriča, het-trik Maunta\nHotSport.rs: PREMIJER LIGA: Čelsi sa sedam golova pregazio Norič, het-trik Maunta!


Komercijalna banka Beograd i Arena Beograd potpisale su ugovor o pravu korišćenja imena Kombank Arena u narednih pet godina.\nKomercijalna banka je pravo da beogradska Arena koristi naziv Kombank Arena dobila kao najbolji ponuđač u postupku javnog konkursa za izbor naslovnog sponzora tog objekta čiji je osnivač Grad Beograd.\nU zajedničkom saopštenju Komercijalne banke i Arene navedeno je da će novac koji će po osnovu ugovora dobiti Arena biti iskorišćen za „revitalizaciju i funkcionalna poboljšanja objekta Arene, koja ima nameru da u narednom periodu intenzivira aktivnosti na organizovanju vrhunskih sportskih, muzičkih, pozorišnih, artističkih i ostalih umetničkih i zabavnih događaja, po kojima se već afirmisala u ovom delu Evrope“.\nOd sada se zove Kombank Arena\nDodaje se da je cilj Komercijalne banke da se „pod njenim imenom, i oko njenog imena, koje je postalo sinonim uspešnog bankarstva u Srbiji, okupljaju najveća svetska imena iz oblasti sporta, umetnosti i drugih oblika javnog nastupanja i učini ih još bližim nego do sada i Beograđanima i ostalim građanima Srbije i regiona“.\nU postizanju što boljih rezultata Arena će koristiti iskustva sličnih objekata u Evropi i njihovih korisnika prava imena, kao što su arene O2 u Londonu, Pragu i Berlinu, Mediolanum u Milanu, Turk Telekom u Istanbulu.\nNovo ime Arene, kako je najavljeno, biće promovisano početkom septembra, nakon završetka prve faze estetskog usklađivanja spoljašnjeg i unutrašnjeg izgleda Kombank Arene.\n#arena #arena kombank #beogradska arena #kombank arena #komercijalna banka